open-index/open-wikipedia-markdown huggingface dataset:
માર્ચ ૨૫

**૨૫ માર્ચ**નો દિવસ ગ્રેગોરીયન પંચાંગ મુજબ વર્ષનો ૮૪મો(લિપ વર્ષ દરમ્યાન ૮૫મો) દિવસ છે. આ દિવસ પછી વર્ષ પુરું થવામાં ૨૮૧ દિવસ બાકી રહે છે.

## મહત્વની ઘટનાઓ 
* ૧૬૫૫ – શનિનો સૌથી મોટો ચંદ્ર, ટાઇટન (Titan), 'ક્રિસ્ટિન હુજીન'(Christian Huygens) દ્વારા શોધાયો.
* ૧૮૦૭ – બ્રિટિશ સામ્રાજ્યમાં ગુલામ વેપાર નાબુદ કરાયો. "ગુલામ વેપાર અધિનિયમ" કાનૂન બન્યો.
* ૧૮૦૭ – 'ધ સ્વાન્સી અને મમ્બલ્સ રેલ્વે' (The Swansea and Mumbles Railway), જે પછીથી 'ઓયસ્ટરમાઉથ રેલ્વે' (Oystermouth Railway) થી ઓળખાઇ, દુનિયાની સર્વ પ્રથમ ઉતારૂ રેલ્વે બની.
* ૧૯૬૫ – માર્ટિન લ્યુથર કિંગ જુનિયરની આગેવાની હેઠળના નાગરિક અધિકાર કાર્યકરોએ સેલ્માથી અલાબામાના મોન્ટગોમરીમાં કેપિટોલ સુધીની ૪-દિવસની ૫૦ માઇલની કૂચ સફળતાપૂર્વક પૂર્ણ કરી.
* ૧૯૭૧ – બાંગ્લાદેશ મુક્તિ સંગ્રામ: પાકિસ્તાન સેના દ્વારા 'પૂર્વ પાકિસ્તાની નાગરિકો' સામે 'ઓપરેશન સર્ચલાઇટ' શરૂ કરવામાં આવ્યું.
* ૧૯૭૯ – પ્રથમ સંપૂર્ણપણે કાર્યરત અવકાશનયાન કોલંબિયા, જ્હોન એફ કેનેડી અવકાશ મથકને તેના પ્રથમ પ્રક્ષેપણ માટે તૈયાર કરવા માટે પહોંચાડવામાં આવ્યું.
* ૨૦૧૨ ગાંધી રિસર્ચ ફાઉન્ડેશન જલગાંવનું રાષ્ટ્રપતિ સુશ્રી પ્રતિભા પાટિલના શુભ હસ્તે ઉદ્ઘાટન કરવામાં આવ્યું.

## જન્મ 
* ૧૮૭૯ – બાપુલાલ નાયક,  ભારતીય રંગમંચ અભિનેતા, પ્રારંભિક ગુજરાતી રંગભૂમિના દિગ્દર્શક અને વ્યવસ્થાપક (અ. ૧૯૪૭)
* ૧૯૧૬ – એસ.એમ. પંડિત, ભારતીય ચિત્રકાર અને કેળવણીકાર (અ. ૧૯૯૩)
* ૧૯૨૦ – ઉષા મહેતા, ગાંધીવાદી સ્વાતંત્ર્ય સેનાની અને સમાજ સેવિકા (અ. ૨૦૦૦)
* ૧૯૨૫ – કિશોરી સિંહા, ભારતીય રાજકારણી, સામાજિક કાર્યકર અને વકીલ (અ. ૨૦૧૬)
* ૧૯૨૭ – પી. શણમુગમ, ભારતીય રાજકારણી, પુડુચેરીના ૧૩મા મુખ્ય પ્રધાન (અ. ૨૦૧૩)
* ૧૯૪૧ – સુજ્ઞા ભટ્ટ, ગુજરાત હાઈકોર્ટના ભારતીય ન્યાયાધીશ (અ. ૨૦૨૨)

## અવસાન 
* ૧૮૯૮ - દલપતરામ, ગુજરાતી કવિ (જ. ૧૮૨૦)
* ૧૯૩૧ – ગણેશ શંકર વિદ્યાર્થી, ભારતીય પત્રકાર અને રાજકારણી (જ. ૧૮૯૦)
* ૨૦૦૬ – ચંદ્રકાંત બક્ષી, ગુજરાતી લેખક (જ. ૧૯૩૨)
* ૨૦૧૧ – કલ્પના દિવાન, ગુજરાતી અને કેટલીક હિન્દી ફિલ્મો તથા ટી.વી. ના જાણીતા ચરિત્ર અભિનેત્રી (જ. ?)

## તહેવારો અને ઉજવણીઓ 
* ગ્રીક સ્વતંત્રતા દિવસ
* આઝાદી દિન-બેલારૂસ
* "મધર્સ ડે" -સ્લોવેનિયા

## બાહ્ય કડીઓ 
* બી.બી.સી.(BBC): આજનો દિવસ 

----

શ્રેણી:માર્ચ
રહેજ

**રહેજ** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા નવસારી જિલ્લામાં આવેલા કુલ ૬ (છ) તાલુકાઓ પૈકીના એક એવા ગણદેવી તાલુકાનું ગામ છે. રહેજ ગામમાં પ્રાથમિક શાળા, આંગણવાડી, દુધની ડેરી, પંચાયતઘર જેવી સગવડો ઉપલબ્ધ થયેલ છે.

આ ગામના લોકો મુખ્યત્વે ખેતી, ખેતમજૂરી તેમ જ પશુપાલનનો વ્યવસાય કરી પોતાનું ગુજરાન ચલાવે છે.

શ્રેણી:ગણદેવી તાલુકો
ચોંઢા

**ચોંઢા** ભારત દેશના પશ્ચિમ ભાગમાં આવેલા ગુજરાત રાજ્યના નવસારી જિલ્લાના પાંચ તાલુકાઓ પૈકીના એક એવા વાંસદા તાલુકાનું ગામ છે. ચોંઢા ગામમાં પ્રાથમિક શાળા, માધ્યમિક શાળા (મોરારજી દેસાઈ માધ્યમિક શાળા), અંધજન શાળા, આંગણવાડી,  દૂધની ડેરી,  પંચાયતઘર જેવી સગવડો ઉપલબ્ધ થયેલ છે. આ ગામનો મુખ્ય વ્યવસાય ખેતી, ખેતમજૂરી અને પશુપાલન છે, જેમાં ડાંગર,  કેરી,રતાળુ તેમ જ શાકભાજીનું ઉત્પાદન કરવામાં આવે છે. આ ગામમાં મુખ્યત્વે આદિવાસી લોકોની વસ્તી છે. અહીંના લોકો કુકણા બોલી  બોલે છે, જે ગુજરાતી ભાષાથી એકદમ અલગ હોય છે અને મરાઠી ભાષા ને મળતી આવે છે. ગામમાં હનુમાન મંદિર આવેલુ છે. 

## વસતી
વસતી ગણતરી ૨૦૧૧ મુજબ ગામમાં કુલ ૫૧૯ કુટુંબો મળી કુલ વસતી ૨૫૫૧ છે, જેમાં ૧૨૫૬ પુરુષ અને ૧૨૯૫ સ્ત્રી છે. 

## સંદર્ભો
શ્રેણી:વાંસદા તાલુકો
નવતાડ

**નવતાડ** ભારત દેશના પશ્ચિમ ભાગમાં આવેલા ગુજરાત રાજ્યના નવસારી જિલ્લાના પાંચ તાલુકાઓ પૈકીના એક એવા વાંસદા તાલુકાનું ગામ છે. નવતાડ ગામમાં આંગણવાડી, પ્રાથમિક શાળા,  દૂધની ડેરી, પંચાયતઘર જેવી સગવડો ઉપલબ્ધ થયેલ છે. આ ગામના લોકોનો મુખ્ય વ્યવસાય ખેતી, ખેતમજૂરી અને પશુપાલન છે. આ ગામમાં ડાંગર, શેરડી, તુવર તથા શાકભાજીની ખેતી કરવામાં આવે છે.

250px|thumb|left| વનકુટિર :વાંસદા રાષ્ટ્રીય ઉદ્યાન, નવતાડ ગામ
આ ગામ વઘઇથી વાંસદા રાજ્ય ધોરી માર્ગ નં. ૧૪ પર આવેલું છે. અહીં વાંસદા રાષ્ટ્રીય ઉદ્યાનનું કાર્યાલય, વન કુટીર તેમ જ વન અધિક્ષકનું કાર્યાલય આવેલું છે.

આ ગામમાં મુખ્યત્વે આદિવાસી લોકો વસવાટ કરે છે. અહીંના લોકો કુકણા બોલી અને ધોડીયા બોલી બોલે છે, જે ગુજરાતી ભાષાથી એકદમ અલગ હોય છે. 

250px|thumb|left| કાર્યાલય :વાંસદા રાષ્ટ્રીય ઉદ્યાન, નવતાડ ગામ

શ્રેણી:વાંસદા તાલુકો
માર્ચ ૨૬

**૨૬ માર્ચ**નો દિવસ ગ્રેગોરીયન પંચાંગ મુજબ વર્ષનો ૮૫મો(લિપ વર્ષ દરમ્યાન ૮૬મો) દિવસ છે. આ દિવસ પછી વર્ષ પુરું થવામાં ૨૮૦ દિવસ બાકી રહે છે.

## મહત્વની ઘટનાઓ 
* ૧૫૫૨ - ગુરુ અમરદાસ(Guru Amar Das) શીખધર્મનાં ત્રીજા ગુરુ બન્યા.
* ૧૯૩૪ - યુનાઇટેડ કિંગડમમાં વાહનચાલન કસોટી (Driving test) દાખલ કરવામાં આવી.
* ૧૯૭૧ - 'પૂર્વ પાકિસ્તાને' પોતાને પાકિસ્તાનથી સ્વતંત્ર જાહેર કર્યું અને બાંગ્લાદેશ તરીકે ઓળખાવ્યું,બાંગ્લાદેશ મુક્તિ સંગ્રામનાં મંડાણ થયા. 
* ૧૯૭૫ - 'જૈવિક શસ્ત્ર આચાર' (The Biological Weapons Convention) અમલમાં આવ્યો.
* ૧૯૯૯ - "મેલિસ્સા વાઇરસ" ("Melissa worm" જે એક પ્રકારનો કોમ્પ્યુટર વાઇરસ છે) દ્વારા દુનિયાભરમાં માઇક્રોસોફ્ટ વર્ડ પ્રોસેસિંગ અને ઇ-મેઇલ પદ્ધતિને ચેપ લાગ્યો. 
* 

## જન્મ 
* ૧૯૦૭ : મહાદેવી વર્મા, હિંદી ભાષાના કવિયેત્રી અને હિંદી સાહિત્યના છાયાવાદી યુગના મુખ્ય ચાર સ્તંભો પૈકીના એક.

## અવસાન 
## તહેવારો અને ઉજવણીઓ 
* સ્વતંત્રતા દિન - બાંગ્લાદેશ
* 

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:માર્ચ
ઇ-મેઇલ

**ઇ-મેઇલ** કે **વિજાણુ પત્ર** એક પત્ર વ્યવહારની આધુનિક અને ઝડપી પધ્ધતિ છે. જેમાં કોમ્પ્યુટર દ્વારા દુનિયાના કોઇ પણ ભાગમાં ક્ષણોમાં જ સંદેશો, ચિત્ર કે અન્ય કોઇ પણ પ્રકારનો દસ્તાવેજ મોકલી શકાય છે. આ પધ્ધતિમાં દરેક વપરાશકર્તાનું આપણાં હાલનાં ટપાલ સરનામાં જેવું એક અનન્ય સરનામું હોય છે જે (abc@xyz.com) એ પ્રકારનું હોય છે. જેમાં પ્રથમ ભાગ (abc) વપરાશકર્તાની અનન્ય ઓળખ આપે છે ત્યાર પછી "@" જે 'એટ' તરીકે ઉચ્ચારીત થાય છે અને ઇ-મેઇલ સરનામામાં ફરજિયાત પણે વપરાય છે, અને ત્યાર બાદનો (xyz.com) ભાગ આ સેવા આપનાર વેબસાઇટનો ઉલ્લેખ કરે છે.

આ સેવા મેળવવા માટે સેવા આપનારા કોઇ જાળસ્ટથળ (વેબસાઇટ) પર નોંધણી કરાવીને પોતાનું ઇ-મેઇલ સરનામું મેળવવાનું રહે છે.

હાલમાં ઘણા વેબસાઇટ આ સેવા ઉપલબ્ધ કરાવે છે. અમુક બહુ જાણીતા વેબસાઇટ જોઇએ તો:

* જીમેઇલ
* હોટમેઇલ
* યાહુ મેઇલ
* રેડીફ મેઇલ વગેરે ગણી શકાય.

## બાહ્ય કડીઓ 
* IANA's list of standard header fields
* ઇ-મેઇલનો ઇતિહાસ

શ્રેણી:ઇન્ટરનેટ‎
શ્રેણી:સંદેશાવ્યવહાર
આમડપોર

**આમડપોર** ભારત દેશના પશ્ચિમ ભાગમાં આવેલા ગુજરાત રાજ્યના નવસારી જિલ્લાના નવસારી તાલુકાનું ગામ છે. આમડપોર ગામમાં પ્રાથમિક શાળા, આંગણવાડી, દૂધની ડેરી, પંચાયતઘર જેવી સગવડો ઉપલબ્ધ થયેલ છે. આ ગામમાં ખેતી, ખેતમજૂરી અને પશુપાલન મુખ્ય વ્યવસાય છે. શેરડી, ડાંગર, કેરી, ચીકુ અને શાકભાજી આ ગામનાં ખેત-ઉત્પાદનો છે.

શ્રેણી:ગુજરાતનાં ગામો
શ્રેણી:નવસારી તાલુકો
પણજી

**પણજી** ભારત દેશના ગોઆ રાજ્યનું વડું મથક તેમ જ આ રાજ્યમાં આવેલા ઉત્તર ગોઆ જિલ્લાનું મુખ્ય મથક છે. તે માંડોવી નદીના કિનારે વસેલું છે. 

## સંદર્ભ 
## બાહ્ય કડીઓ 
*

શ્રેણી:ગોઆ
શ્રેણી:ઉત્તર ગોઆ જિલ્લો
રાષ્ટ્રીય ધોરી માર્ગ નં. ૮

thumb|right|250px| રાષ્ટ્રીય ધોરી માર્ગ નં. ૪૮ પરનો સુંદર નજારો
**રાષ્ટ્રીય ધોરી માર્ગ નં. ૪૮**ભારત દેશનો મહત્વનો રાષ્ટ્રીય ધોરી માર્ગ  છે. ૨૮૦૭ કિલોમીટર લંબાઇ ધરાવતો આ ધોરી માર્ગ દેશના વહીવટી વડા મથક દિલ્હી તેમ જ દેશની આર્થિક રાજધાની એવા મુંબઇ શહેર તેમજ બેંગલોર અને ચેન્નઈ જેવા મોટા શહેરો ને પણ એકબીજા સાથે જોડે છે. 
નવા નામકરણ મુજબ હવે મુંબઈ-ચેન્નઈ વચ્ચેનો ધોરીમાર્ગ પણ હવે રા.ધો. માર્ગ ૪૮ તરીકે ઓળખાય છે. આ રાષ્ટ્રીય ધોરી માર્ગ દિલ્હી , હરિયાણા, રાજસ્થાન, ગુજરાત, મહારાષ્ટ્ર, કર્ણાટક અને તમિલનાડું રાજ્યોમાંથી પસાર થાય છે. 
આ ધોરી માર્ગ ભારત દેશના સુવર્ણ ચતુર્ભુજ યોજના, કે જે નેશનલ હાઇવેઝ ઓથોરિટી ઓફ ઇન્ડિયાની દેખરેખમાં વિકસિત થઇ રહ્યો છે.

## મહત્વનાં શહેરો 
 તેમ જ રાષ્ટ્રીય ધોરી માર્ગ નં. ૮નો એક ભાગ]]
* દિલ્હી
* ગુરગાંવ
* જયપુર
* અજમેર
* ચિત્તોડગઢ
* ઉદેપુર
* ગાંધીનગર
* અમદાવાદ
* વડોદરા
* સુરત
* સેલવાસ
* મુંબઇ

## રાષ્ટ્રીય ધોરી માર્ગ નં. ૮ પર આવતાં ગુજરાત રાજ્યનાં ગામો તેમ જ શહેરો 
* વાપી
* ઉદવાડા
* પારડી
* વલસાડ
* ડુંગરી
* ચિખલી
* નવસારી
* કડોદરા
* કામરેજ
* કીમ
* પાનોલી
* અંકલેશ્વર
* ભરુચ
* નબીપુર
* પાલેજ
* કરજણ
* પોર
* વડોદરા
* વાસદ
* આણંદ
* નડીઆદ
* ખેડા
* અમદાવાદ
* ગાંધીનગર
* હિંમતનગર
* શામળાજી

## રાષ્ટ્રીય ધોરી માર્ગ નં. ૮ પર આવતાં મહારાષ્ટ્ર રાજ્યનાં ગામો તેમ જ શહેરો 
*મુંબઇ
*તલાસરી
*બોરીવલી
*બાંદ્રા
*બોઇસર

## બાહ્ય ક્ડીઓ 
* રાષ્ટ્રીય ધોરી માર્ગ નં. ૮નો નકશો

## આ પણ જુઓ 
* રાષ્ટ્રીય ધોરી માર્ગ નં. ૬
* રાષ્ટ્રીય ધોરી માર્ગ નં. ૫૯
* (:en:List of National Highways in India (by Highway Number))
* (:en:National Highways Development Project)
કીલાદ (નાની વઘઇ)

**કીલાદ (નાની વઘઇ)** ભારત દેશના પશ્ચિમ ભાગમાં આવેલા ગુજરાત રાજ્યના નવસારી જિલ્લાના પાંચ તાલુકાઓ પૈકીના એક એવા વાંસદા તાલુકાનું ગામ છે. કીલાદ ગામમાં પ્રાથમિક શાળા, આંગણવાડી, દૂધની ડેરી, પંચાયતઘર જેવી સગવડો ઉપલબ્ધ થયેલ છે. અહીંના લોકો કુકણા બોલી અને ધોડીયા બોલી બોલે છે, જે ગુજરાતી ભાષાથી એકદમ અલગ હોય છે. આ ગામના લોકોનો મુખ્ય વ્યવસાય ખેતી, ખેતમજૂરી અને પશુપાલન છે. આ ગામમાં ડાંગર, શેરડી, તુવર, નાગલી, અડદ, વરાઇ તથા શાકભાજીની ખેતી કરવામાં આવે છે.આ ઉપરાંત અહીંના લોકો જંગલમાંથી મહુડાનાં ફુલ તેમ જ બી, ખાખરાનાં પાન, ટીમરુનાં પાન, સાગનાં બી, કરંજના બી જેવી વનપેદાશો એકઠી કરી તેને વેચીને પણ પોતાનું ગુજરાન ચલાવે છે. આ ગામ જંગલોથી ભરપૂર ડુંગરાળ પ્રદેશમાં આવેલું છે.

[thumb|left|240px| નાની વઘઇ ખાતે જૂના પૂલ પાસેથી [ઓગસ્ટ ૧૬, ૨૦૦૮ના દિવસે કાંઠાભેર વહેતી **અંબિકા નદી**]]
વાંસદાથી વઘઇ જતાં રાજ્ય ધોરી માર્ગ નં.૧૪ પર વઘઇથી ૨ કિલોમિટરના અંતરે, અંબિકા નદીના કિનારે આ ગામ આવેલું છે. આ ગામ ડાંગ જિલ્લા તરફ જવાના રસ્તા પરનું વાંસદા તાલુકાનું તેમ જ નવસારી જિલ્લાનું છેલ્લું ગામ છે, અંહીથી ડાંગ જિલ્લાની શરૂઆત થાય છે.

ગુજરાત સરકારના વન વિભાગ તરફથી અહીં પ્રકૃતિ શિક્ષણ શિબિર માટેનું કેન્દ્ર ઊભું કરવામાં આવ્યું છે. આ ગામ વાંસદા રાષ્ટ્રીય ઉદ્યાનની દક્ષિણ - પૂર્વ દિશામાં આવેલું છે. વાંસદા રાષ્ટ્રીય ઉદ્યાન ( વન્ય પ્રાણી અભયારણ્ય)માં અહીંથી પ્રવેશ કરી શકાય છે.

thumb|200px|left| નાની વઘઇ ગામ ખાતે વાંસદા રાષ્ટ્રીય ઉદ્યાન પ્રવેશદ્વાર

અંહી અંબિકા નદીના પાણીની વચ્ચે આવેલા પત્થર પર આવેલું હનુમાનજીદાદાનું સ્થાનક ભક્તોની શ્રધ્ધાનું અનેરું કેન્દ્ર છે.

## આ પણ જુઓ 
* વાંસદા રાષ્ટ્રીય ઉદ્યાન

## બાહ્ય કડીઓ 
* ગુજરાત પ્રવાસન નિગમની વેબસાઇટ પર કીલાદ પ્રકૃતિ શિક્ષણ શિબિરસ્થળ વિશે માહિતી 

શ્રેણી:વાંસદા તાલુકો
માર્ચ ૨૭

**૨૭ માર્ચ**નો દિવસ ગ્રેગોરીયન પંચાંગ મુજબ વર્ષનો ૮૬મો(લિપ વર્ષ દરમ્યાન ૮૭મો) દિવસ છે. આ દિવસ પછી વર્ષ પુરું થવામાં ૨૭૯ દિવસ બાકી રહે છે.

## મહત્વની ઘટનાઓ 
* ૧૯૬૯ - મરિનર-૭(Mariner 7)(અવકાશ યાન) નું પ્રક્ષેપણ થયું.
* ૧૯૭૦ - કોન્કર્ડ હવાઇ જહાજે પોતાનું પ્રથમ પરાધ્વનિય (supersonic) ઉડાન કર્યું. 
* ૧૯૭૬ - વોશિંગ્ટન ભુગર્ભ રેલ્વેનો પ્રથમ ૪.૬ માઇલનો ભાગ ખુલ્લો મુકાયો. 
* ૧૯૯૮ - અમેરિકાનાં આહાર અને ઔષધ નિયમન વિભાગે પુરુષ અશક્તતાનાં ઇલાજ માટે "વાયગ્રા" ઔષધને માન્યતા આપી.અમેરિકામાં આ પ્રકારનાં ઉપચાર માટે માન્યતા પ્રાપ્ત આ કરનાર પ્રથમ ઔષધી હતી. 
* ૨૦૧૨ - ગુજરાતી વિકિસ્રોત અસ્તિત્વમાં આવ્યું, અને શરૂઆતથી જ તેમાં ૧૦૦૦ કરતા વધુ કૃતિઓ ઉપલબ્ધ છે.--ધવલચર્ચા/યોગદાન ૦૬:૦૮, ૨૮ માર્ચ ૨૦૧૨ (IST)

## જન્મ 
*
## અવસાન 
* ૧૮૯૮ - સર સૈયદ એહમદ ખાન (Sir Syed Ahmad Khan), ભારતીય મુસ્લીમ બુદ્ધિજીવી(જ. ૧૮૧૭) 
* ૧૯૬૮ - યુરી ગાગારિન (Yuri Gagarin), સોવિયેત અવકાશયાત્રી(જ. ૧૯૩૪) 
* 
## તહેવારો અને ઉજવણીઓ 
## બાહ્ય કડીઓ 
* બી.બી.સી.(BBC): આજનો દિવસ 

----

શ્રેણી:માર્ચ
માર્ચ ૨૮

**૨૮ માર્ચ**નો દિવસ ગ્રેગોરીયન પંચાંગ મુજબ વર્ષનો ૮૭મો(લિપ વર્ષ દરમ્યાન ૮૮મો) દિવસ છે. આ દિવસ પછી વર્ષ પુરું થવામાં ૨૭૮ દિવસ બાકી રહે છે.

## મહત્વની ઘટનાઓ 
* ૧૮૦૨ - 'હેન્રિચ વિલ્હેમ મેથ્યુસ ઓલ્બિર્સ' (Heinrich Wilhelm Matthäus Olbers)એ પલ્લસ (લઘુગ્રહ) (2 Pallas) નામક લઘુગ્રહ (Asteroid) શોધ્યો, જે માનવ જાત માટે જાણીતો તેવો દ્વિતિય લઘુગ્રહ હતો. 
* ૧૯૩૦ - 'કોન્સ્ટેનટિનોપલ' (Constantinople) અને 'અંગોરા' (Angora)નાં નામ બદલી અને 'ઇસ્તમ્બુલ' અને 'અંકારા' કરાયા. 
* ૨૦૦૫ - ઈન્ડોનેશીયામાં '૨૦૦૫ સુમાત્રન ભુકંપ'નાં નામે ઓળખાયેલો ધરતીકંપ આવ્યો, જે ૮.૭ની તિવ્રતાનો અને ૧૯૬૦ પછીનો બીજો શક્તિશાળી ધરતીકંપ હતો. 
* ૨૦૦૯ - આજે અમેરિકાનાં સ્થાનિક સમય મુજબ રાત્રે ૮-૩૦ વાગ્યે, 'વિશ્વ વન્યજીવન કોષ' (World Wildlife Fund) દ્વારા તમામ નાગરિકો,ઉદ્યોગો,સરકારી સંસ્થાઓ,વગેરેને, એક કલાક માટે વિજળીનો ઉપયોગ બંધ રાખવા અપીલ કરવામાં આવેલ છે. આ ઘટના "અર્થ અવર" તરીકે ઓળખાય છે. પર્યાવરણ રક્ષણ પ્રત્યે સભાનતા કેળવવા આ આયોજન કરાયું છે. વધુ માટે જુઓ : અર્થ અવર 

## જન્મ 
* ૧૯૬૮ - નાસિર હુસેન (Nasser Hussain), ઇંગ્લીશ કિકેટર.
* ૧૯૮૨ - સોનિયા અગ્રવાલ, અભિનેત્રી. 
* 

## અવસાન 
* ૨૦૦૪ - "પિટર ઉસ્તિનોવ" (Peter Ustinov), બ્રિટિશ અભિનેતા (જ. ૧૯૨૧),ભારતનાં ભુતપૂર્વ વડાપ્રધાન ઈન્દિરા ગાંધીની હત્યાનાં તેઓ સાક્ષી હતા, હત્યા થઇ તે સમયે વડાપ્રધાન તેમને એક દસ્તાવેજી ચિત્ર માટે ઇન્ટર્વ્યુ આપવા જતા હતા.
*

## તહેવારો અને ઉજવણીઓ 
* ચીન-ગુલામ નિર્વાણ દિવસ
* સ્લોવાકિયા,ચેક ગણતંત્ર-શિક્ષકદિન

## બાહ્ય કડીઓ 
* બી.બી.સી.(BBC): આજનો દિવસ
----

શ્રેણી:માર્ચ
મૈથિલીશરણ ગુપ્ત

આધુનિક હિંદી ભાષાના મહત્વપૂર્ણ કવિઓમાં **મૈથિલીશરણ ગુપ્ત** (હિંદી:मैथिलीशरण गुप्त) (૩ ઓગસ્ટ ૧૮૮૬ – ૧૯૬૪) નું નામ મોખરે ગણાય છે. વ્રજભાષામાં લખવાનું ચલણ જ્યારે ટોચ પર હતું, ત્યારે તેઓની ખડીબોલીમાં લખાયેલી કવિતાઓએ વાચકોના હૃદયમાં સ્થાન મેળવ્યું. આઝાદી બાદ તેઓએ રાજ્યસભામાં સ્થાન મેળવ્યું અને તેમના વિચારો તેઓ કવિતા દ્વારા તેમની ખાસ શૈલીમાં રજુ કરતા. તેમની કવિતાની સુંદરતાની આભા નીચેની પંક્તિ દ્વારા મેળવી શકાય છે.

:::प्राण न पागल हो तुम यों, पृथ्वी पर वह प्रेम कहाँ..

:::मोहमयी छलना भर है, भटको न अहो अब और यहाँ..

:::ऊपर को निरखो अब तो बस मिलता है चिरमेल वहाँ..

:::स्वर्ग वहीं, अपवर्ग वहीं, सुखसर्ग वहीं, निजवर्ग जहाँ..

## જીવન 
મૈથિલીશરણનો જન્મ ઝાંસીના ચિરગાંવ નામના ગામમાં ગાહોઇ કુટુમ્બમાં થયો હતો. તેમના પિતાનું નામ શેઠ રામચરણ ગુપ્ત હતું. બાળપણમાં તેમને શાળા શિક્ષણ પ્રત્યે ખુબ અરુચિ હોવાથી તેમના પિતાએ ભણવાની વ્યવસ્થા ઘરે જ કરી હતી. બાળપણમાં તેઓ સંસ્કૃત, અંગ્રેજી અને બંગાળી ભાષાઓ મહાવીર પ્રસાદ દ્વિવેદી પાસેથી શીખ્યા હતા.

## સાહિત્યક્ષેત્રે પ્રદાન 
મૈથિલીશરણનો હિન્દી સાહિત્યમાં પ્રવેશ "સરસ્વતી" સામાયિકમાં કવિતાઓ લખવા સાથે થયો.  ઇ. સ. ૧૯૧૦માં તેમની આઝાદી માટેની કવિતા "રંગ મેં ભંગ", સ્વાતંત્ર્ય સેનાનીઓમાં ખુબ પ્રસંશા પામી હતી. તેમની કવિતાઓમાં મુખ્યત્વે રામાયણ, મહાભારત અને બુદ્ધની કથાઓ અથવા આધ્યાત્મિક વ્યક્તિઓના જીવનનો પ્રભાવ જોવા મળે છે. તેમની ખૂબ જ પ્રચલીત કવિતા 'સાકેત'માં 'લક્ષ્મણ પત્ની ઉર્મિલા' તથા 'યશોધરા' નામની કવિતામાં ભગવાન બુદ્ધની પત્ની યશોધરાનું આલેખન છે.

## અનુવાદ 
તેઓએ ઓમર ખય્યામનું "રુબિયત" તથા 'સ્વપ્નવાસવદત્ત' નામના સંસ્કૃત નાટકનો હિન્દીમાં અનુવાદ કર્યો હતો.

## મુખ્ય ગ્રંથો 
* **કાવ્ય**: રંગ મેં ભંગ, ભારત-ભારતી, જયદ્રથ વધ, વિકટ ભટ, પ્લાસી કા યુદ્ધ, ગુરુકુળ, કીસાન, પંચવટી, સિદ્ધરાજ, સાકેત, યશોધરા, અર્જન-વિસર્જન, કાબા-કરબલા, જય ભારત, દ્વાપર, જાહુશ, વૈતલીક, કુણાલ, રશ્મિ રથી, વિગેરે.
* **નાટક**: તિલોત્તમા, ચન્દ્રહાસ

## સંદર્ભ 
* *301 Shreshtha Hindi Nibandha* by Shree Sharan and Rastogi.

## બાહ્ય કડીઓ 
* કવિતાકોષમાં મૈથિલીશરણ ગુપ્ત 
* www.geeta-kavita.com પર ઉપલબ્ધ તેમની કૃતિ 'ભારત-ભારતી'ની ત્રણ કવિતાઓ 

શ્રેણી:સાહિત્યકાર
શ્રેણી:પદ્મભૂષણ પુરસ્કાર વિજેતા
શ્રેણી:૧૯૬૪માં મૃત્યુ
શ્રેણી:૧૮૮૬માં જન્મ
કોલક (તા. પારડી)

**કોલક** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા વલસાડ જિલ્લામાં આવેલા કુલ ૬ (છ) તાલુકાઓ પૈકીના એક એવા પારડી તાલુકામાં આવેલું એક ગામ છે. કોલક ગામમાં પ્રાથમિક શાળા, આંગણવાડી,પંચાયતઘર જેવી સગવડો ઉપલબ્ધ થયેલ છે. આ ગામમાં ખેતી, ખેતમજૂરી અને પશુપાલન મુખ્ય વ્યવસાય છે.ડાંગર, કેરી, ચીકુ અને શાકભાજી આ ગામનાં ખેત-ઉત્પાદનો છે.

આ ગામથી નજીકનું હવાઇમથક દક્ષિણ દિશામાં મુંબઇ તેમ જ ઉત્તર દિશામાં સુરત ખાતે આવેલું છે.

આ ગામ પાસે કોલક નદી અરબી સમુદ્રમાં ભળી જાય છે.

શ્રેણી:વલસાડ જિલ્લો
શ્રેણી:પારડી તાલુકો
સિરસ (વામન ગ્રહ)

[240px|thumb|સિરસ (વામન ગ્રહ),સંજ્ઞા:[ચિત્ર:Ceres symbol (fixed width).svg|16px|⚳ ]]

**સિરસ** (પ્રતીક: ), એ સૂર્યમંડળમાં શોધાયેલો નાનામાં નાનો અને લઘુગ્રહ પટ્ટામાંનો એક માત્ર વામન ગ્રહ છે. તેને ગ્યુસેપ પીઆઝીએ (Giuseppe Piazzi) જાન્યુઆરી ૧,૧૮૦૧ નાં રોજ શોધી કાઢ્યો હતો તેને માતૃત્વ,ઉત્પાદન અને વિકાસની મનાતી રોમન દેવી "સિરસ" નું નામ આપવામાં આવ્યું. 

આ વામન ગ્રહનો વ્યાસ ૯૫૦ કિ.મી છે,તે લઘુગ્રહોનાં પટ્ટામાં સૌથી વધુ દળ ધરાવતો પદાર્થ છે. જે લઘુગ્રહોનાં પટ્ટાનાં કુલ દળનું લગભગ ૩૨ % જેટલું દળ ધરાવે છે. વધુ નિરીક્ષણ કરતા જણાય છે કે 'સિરસ' ગોળાકાર છે, જે અન્ય તેનાં જેટલું નાનું કદ અને ઓછું ગુરૂત્વાકર્ષણ ધરાવતા પદાર્થો, કે જે અચોક્કસ આકારનાં હોય છે, કરતાં અલગ છે. 'સિરસ'નીં સપાટી સંભવીતપણે પ્રવાહી બરફ અને વિવિધ હાઇડ્રેટ ખનિજો, જેવા કે કાર્બોનેટ અને ક્લે,નાં મિશ્રણ વડે બનેલ છે.

સિરસને જોતાં તે ખડક ને  છવાયેલ બરફમાં વહેંચાયેલું લાગે છે.
 
તેની સપાટીને નીચે પ્રવાહી રૂપે પાણીનો દરિયો હોવાને શક્યતા છે જે તેને અવકાશીય જીવ સૃષ્ટીની શોધ માટે મહત્વનું નિશાન બનાવે છે. 

સિરસનું દ્રશ્ય પરિમાણ ૬.૭ થી ૯.૩ની વચ્ચે આવે છે. આથી તે તેની સૌથી તેજસ્વી સ્થિતીમાં પણ નરી આંખે તેને જોઈ શકાય નહી. 
સપ્ટેમ્બર ૨૭, ૨૦૦૭ ના દિવસે નાસા એ ડૉન નામે ઉપગ્રહ છોડ્યો જે ૨૦૧૧ - ૨૦૧૩ દરમ્યાન ૪ વેષ્ટા અને ૨૦૧૫ દરમ્યાન સિરસનું અવલોકન કરશે.

## સંદર્ભ 
શ્રેણી:ભૌતિકવિજ્ઞાન
શ્રેણી:ખગોળશાસ્ત્ર
શ્રેણી:સૌરમંડળ
હૌમેયા (વામન ગ્રહ)

**હૌમેયા** (પ્રતીક: ), એ કુપર બેલ્ટમાં રહેલો વામન ગ્રહ છે,જે યમ (ગ્રહ) કરતાં ત્રીજા ભાગનું દળ ધરાવે છે. 

તેની શોધ ૨૦૦૪ માં, 'માઇક બ્રાઉન'ની આગેવાની હેઠળની સંશોધક ટુકડીએ, 'પાલમર વધશાળા', અમેરિકા ખાતે, અને ૨૦૦૫ માં 'જે.એલ.ઓર્ટિઝ'નીં આગેવાની હેઠળનીં ટુકડી દ્વારા,'સિએરા નેવાડા વેધશાળા', સ્પેન ખાતે થયેલી. ત્યાર બાદનાં બધા દાવાઓ સંઘર્ષિત કરી દેવાયા હતા. સપ્ટેમ્બર ૧૭,૨૦૦૮ નાં રોજ, આંતરરાષ્ટ્રીય ખગોળિય સંસ્થા (IAU) દ્વારા તેનો વામન ગ્રહ તરીકે સ્વીકાર કરાયો. આ વામન ગ્રહનું નામ બાળજન્મની હવાઇયન દેવી 'હૌમેયા'નાં આધારે રખાયું છે. 

## નોંધ 
## સંદર્ભ 
શ્રેણી:ભૌતિકવિજ્ઞાન
શ્રેણી:ખગોળશાસ્ત્ર
શ્રેણી:સૌરમંડળ
૧

**૧**  (અંગ્રેજી: One) સંખ્યા દર્શાવતો અંક છે, જેને શબ્દમાં *એક* કહેવાય છે. ૧ એ સૌથી નાની ધન પુર્ણાંક સંખ્યા છે. ૧ પછીની સંખ્યા ૨ (બે) છે.

કોઇપણ સંખ્યાનો એક વડે ગુણાકાર કે ભાગાકાર કરવાથી ફરી એ જ સંખ્યા મળે છે.

શ્રેણી:સંખ્યા
શ્રેણી:અંકગણિત
ગુજરાતી અંક

**ગુજરાતી અંક** ગણતરીમાં વપરાતાં નિશાન (ચિહ્ન) છે, જેમાં વિવિધ અંકો જુદી જુદી સંખ્યાઓનો નિર્દેશ કરે છે. ગુજરાતી અંકો દેવનાગરી લિપિના અંકોમાંથી ઉતરી આવ્યા છે. ગુજરાતમાં તે અધિકૃત અંક પદ્ધતિ ગણાય છે. ભારતના બંધારણમાં પણ તેને અધિકૃત માન્યતા મળી છે તેમજ પાકિસ્તાનમાં પણ તે ગૌણ લિપી તરીકે માન્યતા પામેલ છે.

ગુજરાતી ભાષામાં અંકોના ઉચ્ચારણ નીચે પ્રમાણે કરવામાં આવે છે:

## સંદર્ભ 
શ્રેણી:સંખ્યા
શ્રેણી:અંકગણિત
૦ (શૂન્ય)

thumb|અંકરેખા પર શૂન્ય
**શૂન્ય** (૦) દશાંશ સંખ્યા પ્રણાલી પ્રમાણે સંખ્યા છે. શૂન્ય દશાંશ પ્રણાલીનો મૂળભૂત આધાર પણ છે. શૂન્યની શોધ ભારતીય ગણિતજ્ઞ આર્યભટ્ટે કરી હતી. ઇસ. ૪૫૮ ના જૈન ગ્રંથ **લોકવિભાગ**માં શૂન્યનો ઉલ્લેખ મળે છે.

## સંદર્ભો
શ્રેણી:સંખ્યા
શ્રેણી:અંકગણિત‎
વાપી

**વાપી** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા વલસાડ જિલ્લામાં આવેલા કુલ ૫ (પાંચ) તાલુકાઓ પૈકીના એક એવા વાપી તાલુકામાં આવેલું એક, ઔદ્યૌગિકક્ષેત્રે જાણીતું, તેમજ મુંબઇથી દિલ્હી જતા રાષ્ટ્રીય ધોરી માર્ગ નં. ૮ પર આવેલું શહેર છે. આ ઉપરાંત વાપી શહેર અમદાવાદથી મુંબઇ જતા રેલ્વે માર્ગ પરનું વિરાર અને વલસાડ વચ્ચેનું  સ્ટેશન છે. વાપી શહેર ખાતે આવેલી જી.આઈ.ડી.સી. ખુબ જ મોટી ઔદ્યૌગિક વસાહત છે. દમણગંગા નદીના કિનારે આવેલું આ શહેર તેના રસાયણિક ઉદ્યોગો માટે જાણીતું છે.

વાપીમાં ઔદ્યોગિક વસાહત અને જોખમી રાસાયણિક કચરાઓનાં લીધે દુનિયામાં ૪ (ચોથા) ક્રમનું પ્રદુષિત શહેર જાહેર થયેલું છે. આ સમસ્યાને ધ્યાનમાં રાખીને સરકાર તથા વાપી ઉદ્યોગથી જોડાયેલા તમામ લોકોએ એક જુથ થઇને વાપીના ઉદ્યોગોના કચરાઓનો નિકાલ કરવાની પહેલ કરી હતી અને તેને અમલમાં મુકાવી.

વાપી નગરમાં પ્રાથમિક શાળા, માધ્યમિક શાળા, મહાવિદ્યાલય જેવી સગવડો ઉપલબ્ધ થયેલ છે. અહીંથી સિલ્વાસા તેમ જ દમણ રાજ્ય ધોરી માર્ગ દ્વારા જઇ શકાય છે. આ ઉપરાંત વાપી અને શામળાજીને જોડતો રાજ્ય ધોરી માર્ગ નં. ૫-અ પણ આ શહેરને રાજ્યની પૂર્વ સરહદે આવેલાં અન્ય સ્થળો સાથે જોડે છે.

## પરિવહન 
thumb|વાપી રેલ્વે સ્ટેશન
મુંબઇથી અમદાવાદ જતા રેલ્વે માર્ગ પર વલસાડ અને વિરાર વચ્ચે વાપી સ્ટેશન આવેલું છે. જો કે આ સ્ટેશન પર તમામ ગાડીઓ થોભતી નથી, આથી વલસાડ ઉતરી ત્યાંથી સડક માર્ગ દ્વારા વાપી પહોંચી શકાય છે.

આ ઉપરાંત રાષ્ટ્રીય ધોરી માર્ગ નં. ૮ શહેરને બે ભાગમાં વિભાજીત કરે છે, જેમાં પારડી અને ભીલાડની વચ્ચે વાપી આવતું હોવાથી અહીં સહેલાઇથી પહોંચી શકાય છે. રાજ્ય ધોરી માર્ગ દ્વારા અહીંથી દમણ પણ જઇ શકાય છે.

વાપીથી નજીકનું હવાઇમથક દક્ષિણ દિશામાં મુંબઇ તેમ જ ઉત્તર દિશામાં સુરત ખાતે આવેલું છે.

## સંદર્ભ 
શ્રેણી:વાપી તાલુકો
શ્રેણી:ગુજરાતનાં તાલુકા મથકો
શ્રેણી:ગુજરાતનાં શહેરો અને નગરો
અવયવ

ગુજરાતી ભાષામાં **અવયવ** એટલે કોઇપણ એક વસ્તુનો ભાગ. જેમ કે હાથ એ આપણા શરીરનો અવયવ છે. સુંઢ એ હાથીના શરીરનો અવયવ છે. સ્થાયી અને અંતરા એ ગીતના અવયવો છે. 
ગણિતની પરિભાષામાં **અવયવ** શબ્દનો વપરાશ બહોળો છે.
* વ્યાખ્યા: જે સંખ્યા વડે આપેલી સંખ્યાને નિ:શેષ ભાગી શકાય તે સંખ્યાને આપેલી સંખ્યાનો અવયવ કહે છે. દા.ત. ૧૦ને ૨ વડે અને ૫ વડે નિ:શેષ ભાગી શકાય છે, તેથી ૨ અને ૫ એ ૧૦ના અવયવ છે.
સમજો:
* ૧૦ = ૧ X ૧૦, ૧૦ = ૨ X ૫
આથી '૧ X ૧૦' અને '૨ X ૫' એ ૧૦ના અવયવોની જોડ કહેવાય છે.
તેમ જ ૧૦ના બધા અવયવો ૧, ૨, ૫, ૧૦ છે.

* ૧ એ દરેક સંખ્યાનો અવયવ છે અને તે દરેક સંખ્યાનો નાનામાં નાનો અવયવ છે.
* દરેક સંખ્યા પોતે પોતાનો અવયવ છે, અને મોટામાં મોટો અવયવ છે.
* સંખ્યાને તેના દરેક અવયવ વડે નિ:શેષ ભાગી શકાય છે. 
* સંખ્યાનો અવયવ તે સંખ્યા કરતાં નાનો અથવા તે સંખ્યાની બરાબર હોય છે.
* અવયવની સંખ્યા ચૉકકસ હૉય છેઃ

શ્રેણી:બીજગણિત
ચેસ

**ચેસ**ને **ચતુરંગ** અને **શતરંજ**ના નામથી પણ ઓળખવામાં આવે છે. કોઈ ચોક્કસપણે જાણતુ નથી કે ચેસનો ઉદ્ભવ ક્યાંથી અને ક્યારે થયો. ભારતમાં આ રમત ઈ.સ પૂર્વે ૬૦૦થી રમાતી હોવાની પુરાવાઓ ઈતિહાસવિદોને મળ્યા છે. ત્યારે આ રમત “ચતુરંગા” નામે જાણીતી હતી.

સંસ્કૃત મહાકાવ્ય મહાભારતમાં તેનો અર્થ “લશ્કર” કરેલ છે. અત્રે ચેસમાં હાથી, ઘોડા, ઊંટ અને પાયદળ હોય છે. કાળક્રમે આ રમત શતરંજ તરીકે ઓળખવામાં આવી.

શરૂઆતમાં સામાન્યત: આ રમત રાજવીઓ જ રમતા હતા. કારણ કે, આ રમતના મ્હોરાંઓ રાજા, રાણી, હાથી, ઘોડા, ઊંટ અને સૈનિકો જેવા દેખાતા તથા ઓળખાતા હતા. આ રમત માનસિક વ્યૂહરચનાની રમત હોઈ, તેનો મૂળભૂત હેતુ રાજવીઓમાં લડાઈ વખતે આક્રમણ અને બચાવના ગુણો વિકસાવવાનો હતો.

## ચેસના નિયમોની સામાન્ય જાણકારી 
thumb|ચેસની આરંભની ગોઠવણ
દરેક ખેલાડી 16 મહોરાથી શરૂઆત કરે છે. જેમાં ૧ રાજા, ૧ રાણી, ૨ ઊંટ, ૨ ઘોડા, ૨ હાથી અને ૮ સૈનિકો હોય છે. એક ખેલાડી સફેદ મહોરા રાખે છે, જ્યારે બીજો કાળાં મહોરા રાખે છે. રમતની શરૂઆત હંમેશા સફેદ મહોરા ધરાવનારે જ કરવાની હોય છે.

**રાજા**: કોઈપણ દિશામાં એક જ ડગલું ચાલી શકે છે. કિલ્લેબંધી સમયે (મૂળ સ્થાનેથી એક પણ ચાલ ન કરી હોય તો), ડાબે કે જમણે બે ડગલાં ચાલી શકે છે.

**રાણી**: ગમે તે દિશામાં ગમે તેટલા (અગણિત) ડગલાં ચાલી શકે છે.

**હાથી**: ફક્ત સીધી લીટીમાં જ ચોતરફ ગમે તેટલા (અગણિત) ડગલાં ચાલી શકે છે.

**ઊંટ**: ફક્ત ત્રાંસમાં જ સફેદ/કાળા ખાનામાં ચોતરફ ગમે તેટલા (અગણિત) ડગલાં ચાલી શકે છે

**ઘોડો**: ચોતરફ, ફક્ત અઢી ડગલાં ચાલી શકે છે. જેમાંથી પ્રથમ બે ડગલાં ફક્ત સીધી દિશામાં અને ત્રીજું ડગલું પોતાની ડાબે કે જમણે લેવાનું રહે છે. તે કોઈની પણ ઉપરથી કુદકો મારીને પોતાની ચાલ કરી શકે છે.

**સૈનિક**: ફક્ત સીધી દિશામાં જ એક જ ડગલું ચાલી શકે છે. પ્રથમ ચાલમાં બે ડગલાં ચાલી શકે છે.

જ્યારે રાજાને શેહ (ચેક) આપવામાં આવ્યો હોય અને તેને ચાલવાના તમામ ખાનાંમાં શેહ મળતો હોય, ત્યારે રાજા પકડાઈ ગયેલો ગણાશે (શેહમાત - ચેકમેટ) અને રમત પૂરી થયેલી જાહેર થશે.

## આધુનિક સમયમાં 
ઇ.સ. ૧૯૯૭માં, IBMના 'ડીપ બ્લૂ' કોમ્પ્યુટરએ વિશ્વ વિજેતા ગેરી કાસ્પારોવને હરાવ્યો હતો. ચેસની સૌથી લાંબી ટુર્નામેન્ટ ૨૬૯ ચાલની હતી. જે ૨૦ કલાક અને ૧૫ મિનિટ ચાલી હતી. ચેસ રમવા માટેનો પહેલો પ્રોગ્રામ ૧૯૫૧માં કોમ્પ્યુટર વિજ્ઞાની એલન ટ્યુરિંગએ બનાવ્યો હતો.

ભારતીય ખિલાડી વિશ્વનાથન આનંદ એ ૧૯૮૭માં પહેલી વખત વર્લ્ડ જુનિયર ચેસ ચેમ્પીયનશીપ જીતી અને આ જીતનાર તે પ્રથમ ભારતીય હતા. ૧૯૮૮માં તે ભારતના પ્રથમ ગ્રાન્ડમાસ્તર બન્યા (આ જ વર્ષે તેમને પદ્મશ્રીનો ખિતાબ પણ મળ્યો ત્યારે તે માત્ર ૧૮ વર્ષના હતા). પછી ૧૯૯૬થી જ વિશ્વનાથન ટોચના ૩ ચેસ પ્લેયરમાં હતા અને ૨૦૦૦માં તેમણે પ્રથમ વખત FIDE વર્લ્ડ ચેસ ચેમ્પીયનશીપ જીતી ત્યારથી ૨૦૦૮ સુધી સતત વિશ્વનાથન ટોચના ૩ ચેસ પ્લેયર તરીકે રહ્યા.

શ્રેણી:રમત
માર્ચ ૨૯

**૨૯ માર્ચ**નો દિવસ ગ્રેગોરીયન પંચાંગ મુજબ વર્ષનો ૮૮મો(લિપ વર્ષ દરમ્યાન ૮૯મો) દિવસ છે. આ દિવસ પછી વર્ષ પુરું થવામાં ૨૭૭ દિવસ બાકી રહે છે.

## મહત્વની ઘટનાઓ 
* ૧૮૪૯ - ઇંગ્લેન્ડે પંજાબને ભેળવ્યું. 
* ૧૮૫૭ - મંગલ પાંડેએ (Mangal Pandey) ભારતમાં અંગ્રેજ શાસન વિરૂધ્ધ બગાવતનું રણશિંગુ ફુંક્યું,અને એ સાથે ૧૮૫૭નો સ્વાતંત્રતા સંગ્રામ શરૂ થયો. 
* ૧૮૮૬ - ડો.જોહન પેમ્બરટને (Dr. John Pemberton),એટલાન્ટા-જ્યોર્જીયામાં, કોકાકોલાનો પ્રથમ જથ્થો તૈયાર કર્યો.
* ૧૯૩૬ - જર્મનીમાં, એડોલ્ફ હિટલર (Adolf Hitler) ૯૯% મત સાથે વિજયી થયો.
* ૨૦૦૪ - 'આયરલેન્ડ ગણતંત્ર',વિશ્વનો એવો પ્રથમ દેશ બન્યો જેણે તમામ જાહેર સ્થળોએ ધુમ્રપાન પર પ્રતિબંધ લગાવ્યો.
* 
## જન્મ 
* ૧૯૨૯ - ઉત્પલ દત્ત, ચલચિત્ર અભિનેતા (મૃ. ૧૯૯૩)
* 

## અવસાન 
* ૧૯૪૩ – લક્ષ્મણ નાયક, પૂર્વ ભારતમાં દક્ષિણ ઓડિશાના આદિવાસી નાગરિક અધિકાર કાર્યકર્તા (જ. ૧૮૯૯)

## તહેવારો અને ઉજવણીઓ 
* યુવા દિન - તાઇવાન
* 

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:માર્ચ
બામટી

**બામટી** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા વલસાડ જિલ્લામાં આવેલા કુલ ૬ (છ) તાલુકાઓ પૈકીના એક અને મહારાષ્ટ્ર રાજ્યને અડીને આવેલા એવા ધરમપુર તાલુકામાં આવેલું એક  ગામ છે. બામટી ગામમાં પ્રાથમિક શાળા, આંગણવાડી, દૂધની ડેરી, પંચાયતઘર જેવી સગવડો ઉપલબ્ધ થયેલ છે.

આ ગામમાં ખેતી, ખેતમજૂરી અને પશુપાલન મુખ્ય વ્યવસાય છે. આ ગામમાં ૧૦૦ ટકા આદિવાસી લોકો વસે છે. આ ગામ જંગલોથી ભરપૂર ડુંગરાળ પ્રદેશમાં આવેલું છે. અહીંના લોકોનો મુખ્ય વ્યવસાય ખેતી અને પશુપાલન છે. પહેલાં અહીં નાગલી, ડાંગર, વરાઇ જેવાં ધાન્યો જ પકવવામાં આવતાં પરંતુ, હાલના સમયમાં શેરડી, ડાંગર, કેરી, ચીકુ અને શાકભાજી આ ગામનાં ખેત-ઉત્પાદનો છે. અહીંના લોકો કુકણા બોલી બોલે છે, જે ગુજરાતી ભાષાથી એકદમ અલગ હોય છે.

આ ગામથી નજીકનું હવાઇમથક દક્ષિણ દિશામાં મુંબઇ તેમ જ ઉત્તર દિશામાં સુરત ખાતે આવેલું છે.

શ્રેણી:વલસાડ જિલ્લો
શ્રેણી:ધરમપુર તાલુકો
ઉલ્કા

**ઉલ્કા** એ સૌરમંડળમાં વેરાયેલા રેતકણ જેવડાં નાના કદથી લઇ અને વિશાળ મોટા પથ્થરનાં કદનાં ભંગારનાં કણો છે. આ પ્રકારનાં નાના મોટા પદાર્થો જ્યારે પૃથ્વીનાં ગુરૂત્વાકર્ષણને કારણે ખેંચાઇ આવે છે, ત્યારે તે વાતાવરણનાં ઘર્ષણને કારણે પોતાનાં પતન માર્ગનો પ્રકાશીત પથ દર્શાવે છે, જેને સામાન્ય ભાષામાં આપણે "ખરતો તારો" કે "ઉલ્કાપાત" કહીએ છીએ. આ પદાર્થ (meteoroid) ક્યારેક વાતાવરણમાં સંપુર્ણ ભસ્મીભુત ન થતાં જમીન સુધી પહોંચી આવે છે, જેને પણ 'ઉલ્કા' (meteorite) કહેવાય છે.   

દરરોજ અંદાજે ૨.૫ કરોડ ઉલ્કા, નાની ઉલ્કા અને અન્ય અવકાશ કચરો પૃથ્વીના વાતાવરણમાં પ્રવેશ કરે છે, જેના પરિણામે દર વર્ષે અંદાજે ૧૫,૦૦૦ ટન પદાર્થ વાતાવરણમાં પ્રવેશ કરે છે.

## છબીઓ 

Image:Perseid_meteor_2007.jpg|ઉલ્કા (બે) અને આકાશગંગા
Image:Two tektites.JPG|બે ટેક્ટાઇટ્સ (tektites)

## બાહ્ય કડીઓ

* A History of Meteors and Other Atmospheric Phenomena 
* American Meteor Society
* British Astronomical Society meteor page
* International Meteor Organization
* Live Meteor Scanner
* Meteoroids Page at NASA's Solar System Exploration
* Meteor shower predictions 
* Meteor Showers and Viewing Tips
* Society for Popular Astronomy – Meteor Section
*  

શ્રેણી:સૌરમંડળ
શ્રેણી:ખગોળશાસ્ત્ર
માર્ચ ૩૦

**30 માર્ચ**નો દિવસ ગ્રેગોરીયન પંચાંગ મુજબ વર્ષનો ૮૯મો(લિપ વર્ષ દરમ્યાન ૯૦મો) દિવસ છે. આ દિવસ પછી વર્ષ પુરું થવામાં ૨૭૬ દિવસ બાકી રહે છે.

## મહત્વની ઘટનાઓ 
* ૧૬૯૯ - શિખ ધર્મના દશમા ગુરુ ગુરુ ગોવિંદસિંહ દ્વારા ખાલસાની સ્થાપના.
* ૧૮૫૮ - હાયમન લિપમેને (Hymen Lipman) ચેકરબ્બર સાથેની પેન્સિલનો અધિકાર(પેટન્ટ) નોંધાવ્યો.
* ૧૮૬૭ - અમેરિકાએ, ૭.૨ મીલીયન ડોલરમાં (૪.૧૯ ડોલર/ચો.કિ.મી.) અલાસ્કા ખરીદ્યું. અખબારોએ આને મુર્ખામી ગણાવી.
* ૧૯૫૧ - 'રેમિંગ્ટન રેન્ડે'(Remington Rand),પ્રથમ "યુનિવાક-૧" (UNIVAC I) કોમ્પ્યુટર, અમેરિકાનાં વસ્તી ગણના વિભાગને સોંપ્યું. 
* ૨૦૦૬ - "યુનાઇટેડ કિંગડમ ત્રાસવાદ કાનુન ૨૦૦૬", કાયદો બન્યો.
* ૨૦૧૧ - આઇ. સી. સી. વિશ્વકપ ૨૦૧૧ની દ્વિતિય સેમિફાયનલ મેચમાં પાકિસ્તાનના સંઘને ૨૯ રનથી હરાવીને ભારતના સંઘનો ફાયનલમાં પ્રવેશ.

## જન્મ 
* ૧૯૦૮ – દેવિકા રાણી, ભારતીય ચલચિત્ર અભિનેત્રી (અ. ૧૯૯૪)

## અવસાન 
* ૧૬૬૪ - ગુરુ હરકિશન, શિખ ધર્મનાં આઠમાં ગુરુ. (જ.૧૬૫૬)

## તહેવારો અને ઉજવણીઓ 
* અમેરિકા- રાષ્ટ્રીય ડોક્ટર દિવસ
* ભુમિદિન

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:માર્ચ
માર્ચ ૩૧

**૩૧ માર્ચ**નો દિવસ ગ્રેગોરીયન પંચાંગ મુજબ વર્ષનો ૯૦મો(લિપ વર્ષ દરમ્યાન ૯૧મો) દિવસ છે. આ દિવસ પછી વર્ષ પુરું થવામાં ૨૭૫ દિવસ બાકી રહે છે.

## મહત્વની ઘટનાઓ 
* ૧૮૮૯ - ઍફીલ ટાવર ખુલ્લો મુકાયો.
* ૧૯૧૮ - 'ડે લાઇટ સેવિંગ ટાઇમ' (Daylight saving time),અમેરિકામાં પ્રથમ વખત અસરમાં આવ્યો.
* ૧૯૨૧ - 'રોયલ ઓસ્ટ્રેલિયન એરફોર્સ' ની રચના કરાઇ.
* ૧૯૫૯ - ૧૪ માં દલાઇ લામા, 'તેન્ઝીંગ ગ્યાત્સો'(Tenzin Gyatso), સરહદ પાર કરી ભારત આવ્યા અને રાજકીય શરણ પ્રાપ્ત કર્યું. 
* ૧૯૬૬ - સોવિયેત સંઘે "લુના ૧૦" (Luna 10) યાનનું પ્રક્ષેપણ કર્યું,જે પછીથી ચંદ્રની ભ્રમણકક્ષામાં દાખલ થનાર પ્રથમ 'સંશોધક અવકાશયાન'(સ્પેસપ્રોબ) (spaceprobe) બન્યું. 
* ૧૯૭૦ - 'એક્સપ્લોરર ૧' અવકાશ યાન (Explorer 1), ૧૨ વર્ષ ભ્રમણકક્ષામાં રહ્યા બાદ, ફરીથી પૃથ્વીનાં વાતાવરણમાં દાખલ થયું. 
* ૧૯૭૯ - માલ્ટા દેશમાંથી છેલ્લા અંગ્રેજ સિપાહીએ વિદાય લીધી, માલ્ટાએ પોતાનો સ્વતંત્ર દિન જાહેર કર્યો.(Jum il-Helsien). 
* ૧૯૯૪ - માનવ ઉત્ક્રાંતિ: 'નેચર' (Nature) સામયિકે 'ઇથોપિયા'માં પ્રથમ સંપુર્ણ "ઓસ્ટ્રાલોપિથેક્સ આફ્રેન્સીસ" (Australopithecus afarensis)નીં ખોપરી મળી આવ્યાનો અહેવાલ આપ્યો.
* ૧૯૯૮ - 'નેટસ્કેપ' દ્વ્રારા, 'ઓપન સોર્સ લાઇસન્સ એગ્રિમેન્ટ' હેઠળ, "મોઝિલા" ઇન્ટરનેટ બ્રાઉઝર નાં કોડ મુક્ત કરાયા. 
* 

## જન્મ 
* ૧૫૦૪ - ગુરુ અંગદ દેવ (Guru Angad Dev), દ્વિતિય શીખ ગુરુ (મૃ. ૧૫૫૨)
* ૧૯૩૮ - શીલા દિક્ષિત, દિલ્હીના પૂર્વ મુખ્યમંત્રી 
*

## અવસાન 
* ૧૭૨૭ - આઇઝેક ન્યુટન, ભૌતિક વિજ્ઞાની અને ગણિતજ્ઞ (જ. ૧૬૪૩)
* ૧૯૭૨ - મીના કુમારી, ચલચિત્ર અભિનેત્રી (જ. ૧૯૩૩) 
*

## તહેવારો અને ઉજવણીઓ 
* અમેરિકન વર્જીન આઇલેન્ડ્સ - હસ્તાંતર દિવસ.
* સ્વાતંત્ર્ય દિન - માલ્ટા
*

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:માર્ચ
એપ્રિલ ૧

**૧ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૯૧મો(લિપ વર્ષ દરમ્યાન ૯૨મો) દિવસ છે. આ દિવસ પછી વર્ષ પુરું થવામાં ૨૭૪ દિવસ બાકી રહે છે.

## મહત્વની ઘટનાઓ 
* ૧૮૬૭ - સીંગાપુર બ્રિટનની કોલોની બન્યું.
* ૧૯૨૪ - 'રોયલ કેનેડિયન વાયુદળ'ની રચના કરાઇ.
* ૧૯૩૫ - ભારતીય રિઝર્વ બેંકની સ્થાપના
* ૧૯૩૬ - ઓરિસ્સા,જે અગાઉ 'કલિંગ' કે 'ઉત્કલ' તરીકે ઓળખાતું, ભારતનું રાજ્ય બન્યું.
* ૧૯૭૩ - પ્રોજેક્ટ ટાઇગર, વાઘ સંરક્ષણ કાર્યક્રમ, 'કોર્બેટ રાષ્ટ્રીય ઉદ્યાન' ભારતમાં શરૂ કરાયો.
* ૧૯૭૬ - સ્ટિવ જોબ્સ અને સ્ટિવ વોઝનિક દ્વારા "એપલ કોમ્પ્યુટર"ની સ્થાપના કરાઇ.
* ૨૦૦૧ - નેધરલેન્ડમાં,સમલૈંગિક વિવાહ કાયદેસર કરાયા, તે આ પ્રકારની માન્યતા આપનાર પ્રથમ દેશ બન્યો.
* ૨૦૦૪ - ગૂગલે તેની નવી સેવા, "જી-મેઇલ" જાહેર જનતા માટે શરૂ કરી.
*

## જન્મ 
* ૧૯૦૮ – અબ્રાહમ મેસ્લો, અમેરિકન મનોવૈજ્ઞાનિક. (અ. ૧૯૭૦)
* ૧૯૩૬ – ડૉ. અબ્દુલ કાદીર ખાન, પાકિસ્તાની પરમાણુ વૈજ્ઞાનિક.
* ૧૯૪૧ – અજીત વાડેકર, ભૂતપૂર્વ ભારતીય ક્રિકેટર. (અ. ૨૦૧૮)

## અવસાન 
## તહેવારો અને ઉજવણીઓ 
* ૧લી એપ્રિલ, ઘણા દેશોમાં "એપ્રિલ ફૂલ્સ ડે" કે "ઓલ ફૂલ્સ ડે" તરીકે મનાવાય છે.
* ઓરિસ્સા, ઓરિસ્સાવાસીઓ આ દિવસ 'આઝાદી દિન' તરીકે ઉજવે છે (જુઓ 'મહત્વની ઘટનાઓ').

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:એપ્રિલ
કોઠારીયા (સંભલપુર) (તા. રાજકોટ)

**કોઠારીયા(સંભલપુર)** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા રાજકોટ તાલુકામાં આવેલું એક ગામ છે. જેનુ જુનુ નામ સંભલપુર પણ હતું. ગામમાં પ્રાથમિક શાળા, દૂધની ડેરી, પંચાયતઘર, પોષ્ટ ઓફીસ, બેંક વગેરે જેવી સગવડો ઉપલબ્ધ થયેલ છે. આ ગામમાં ઉધોગ, ખેતી અને પશુપાલન મુખ્ય વ્યવસાય છે. ઘઉં, ડાંગર, બાજરો, કપાસ, જીરૂ, મગફળી અને શાકભાજી આ ગામનાં ખેત-ઉત્પાદનો છે.

આ ગામ રાજકોટશહેરનાં બસસ્ટેન્ડથી ૯ કીલોમીટર શહેરથી દક્ષિણે કોટડા-સાંગાણી રોડ ઉપર આવેલુ છે. આ ગામની પુર્વમાં લાપાસરી ગામ આવેલુ છે, પશ્ચિમે નેશનલ હાઈવે ૮બી રોડ પસાર થાય છે, જયાં કોઠારીયા સોલવન્ટ ગામ આવેલુ છે. જ્યારે દક્ષિણે ખોખડદળ ગામ આવેલુ છે.

ગામમાં રાજકોટના ભાયાતન સમયનો ખંડિત દરબારગઢ આવેલો છે. પરંતુ અત્યારે ત્યાં વસવાટ ન હોવાથી ખંઢેર હાલતમાં પડેલ છે. ત્યાં રજવાડાના સમયમાં કરીમભાઈ વાલેરા રાજ-ગાયક તરીકે કામ કરતા હતા. એ કરીમભાઈ વાલેરાના એક પુત્ર ઈસ્માઈલ વાલેરા ગુજરાતી ચલચિત્રોમાં પાશ્વ-ગાયક તરીકે કામ કરતા હતા.

## સંદર્ભો 
શ્રેણી:રાજકોટ તાલુકો
શ્રેણી:સૌરાષ્ટ્ર
ખોખડદળ (તા. રાજકોટ)

**ખોખડદળ** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા રાજકોટ તાલુકામાં આવેલું એક ગામ છે. આ ગામમાં પ્રાથમિક શાળા, દૂધની ડેરી, પંચાયતઘર, ટપાલઘર વગેરે જેવી સગવડો ઉપલબ્ધ થયેલ છે. ગામમાં એક મોટો પાણીનો ટાંકો બનાવવામાં આવેલ છે, જેમાંથી ગામનાં દરેક ઘરે પાઈપલાઈન દ્વારા પાણી પહોંચાડવામાં આવે છે. તેમજ ગામનાં અંદરનાં તમામ રોડ પાકા સિમેન્ટથી બનાવવામાં આવેલા છે. આ ગામમાં ઉધોગ, ખેતી અને પશુપાલન મુખ્ય વ્યવસાય છે. ઘઉં, ડાંગર, બાજરો, કપાસ, જીરૂ, મગફળી અને શાકભાજી આ ગામનાં ખેત-ઉત્પાદનો છે.

## ભૂગોળ 
ખોખડદળ ગામ રાજકોટ શહેરનાં બસસ્ટેન્ડ થી ૧૬ કીલોમીટરના અંતરે શહેરથી દક્ષિણ દિશામાં કોટડા-સાંગાણી જવાના માર્ગ ઉપર આવેલું છે.

ગામનાં ઇશાન ખુણા તરફ લાપાસરી ગામ આવેલું છે, પશ્ચિમ દિશામાંથી રાષ્ટ્રીય ધોરીમાર્ગ 8B પસાર થાય છે. જ્યારે દક્ષિણ દિશા તરફ લોઠડા ગામ આવેલું છે, તેમજ ઉત્તર દિશા તરફ કોઠારીયા ગામ આવેલું છે.

શ્રેણી:રાજકોટ તાલુકો
શ્રેણી:સૌરાષ્ટ્ર
ભીચરી (તા. રાજકોટ)

**ભીચરી** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા રાજકોટ તાલુકામાં આવેલું એક  ગામ છે. આ ગામ રાજકોટશહેરનાં બસસ્ટેન્ડથી ૯ કીલોમીટર શહેરનાં ઈશાન ખુણામાં આવેલું છે. આ ગામમાં પ્રાથમિક શાળા, પંચાયતઘર જેવી સગવડો ઉપલબ્ધ થયેલ છે. આ ગામમાં ખેતી અને પશુપાલન મુખ્ય વ્યવસાય છે. ઘઉં, ડાંગર, બાજરો, કપાસ, જીરૂ, મગફળી અને શાકભાજી આ ગામનાં ખેત-ઉત્પાદનો છે.

આ ગામની બાજુમાં બી.એમ.કિયાડા સ્કુલ આવેલી છે, જેમાં એમ.બી.એ. કોલેજ તેમજ ફાર્મસી કોલેજ પણ આવેલી છે. પશ્ચિમે નેશનલ હાઈવે ૮બી રોડ પસાર થાય છે ત્યાં રાજકોટ માર્કેટીંગયાર્ડ પણ આવેલ છે. જ્યારે દક્ષિણે લાલપરી તળાવ આવેલુ છે. ગામની રાજકોટશહેરની બાજુની દિશાએ મોટા મોટા કારખાનાઓ આવેલા છે. જેથી ગામમાં રોજગારની દ્રષ્ટિએ કોઈ બેકાર નથી.

આ ગામની બાજુમાં ડુંગર ઉપર ભીચરેશ્વરી માતાજી (ખોડીયાર માતાજી)નું જુનુ પૌરાણીક મંદીર આવેલ છે. આશરે બસ્સો વર્ષ પહેલા આ ગામમાં ભાટ્ટી શાખનાં રાજપુતો રહેતા હતાં. જેઓ સમયાંતરે રાજકોટ શહેરમાં સ્થળાંતર કરેલ. આ ગામ પહાડીઓની વચ્ચે આવેલુ છે. જેથી ત્યાંનુ સૌંદર્ય ખુબજ અદભુત જોવા મળે છે.

શ્રેણી:રાજકોટ તાલુકો
શ્રેણી:સૌરાષ્ટ્ર
મેહ

**મેહ** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં સૌથી છેલ્લા આવતા વલસાડ જિલ્લામાં આવેલા કુલ ૬ (છ) તાલુકાઓ પૈકીના એક એવા વલસાડ તાલુકાનું ગામ છે. મેહ ગામમાં આંગણવાડી, પ્રાથમિક શાળા, દૂધની ડેરી,  પંચાયતઘર જેવી સગવડો ઉપલબ્ધ થયેલ છે. આ ગામના લોકોનો મુખ્ય વ્યવસાય મચ્છીમારી, ખેતી, ખેતમજૂરી તેમ જ પશુપાલન છે. આ ગામ મેહ મચ્છીવાડ તરીકે પણ જાણીતો છે. 

આ ગામથી નજીકનું હવાઇમથક દક્ષિણ દિશામાં મુંબઇ તેમ જ ઉત્તર દિશામાં સુરત ખાતે આવેલું છે.

શ્રેણી:વલસાડ જિલ્લો
શ્રેણી:વલસાડ તાલુકો
સીંગરમાળ

**સીંગરમાળ** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા વલસાડ જિલ્લામાં આવેલા કુલ ૬ (છ) તાલુકાઓ પૈકીના એક અને મહારાષ્ટ્ર રાજ્યને અડીને આવેલા એવા ધરમપુર તાલુકામાં આવેલું એક  ગામ છે. સીંગરમાળ ગામમાં પ્રાથમિક શાળા, દુધની ડેરી,  આંગણવાડી તેમ જ પંચાયતઘર જેવી સગવડો ઉપલબ્ધ થયેલ છે.

આ ગામમાં ખેતી, ખેતમજૂરી અને પશુપાલન મુખ્ય વ્યવસાય છે. આ ગામમાં ૧૦૦ ટકા આદિવાસી લોકો વસે છે. આ ગામ જંગલોથી ભરપૂર ડુંગરાળ પ્રદેશમાં આવેલું છે. અહીંના લોકોનો મુખ્ય વ્યવસાય ખેતી અને પશુપાલન છે. પહેલાં  અંહી નાગલી, ડાંગર, વરાઇ જેવાં ધાન્યો જ પકવવામાં આવતાં પરંતુ હાલના સમયમાં શેરડી, ડાંગર, કેરી, ચીકુ અને શાકભાજી આ ગામનાં ખેત-ઉત્પાદનો છે. અહીંના લોકો કુકણા બોલી બોલે છે, જે ગુજરાતી ભાષાથી એકદમ અલગ હોય છે. અહીંના લોકો કુકણા બોલી બોલે છે, જે ગુજરાતી ભાષાથી એકદમ અલગ હોય છે. 

આ ગામથી નજીકનું હવાઇમથક દક્ષિણ દિશામાં મુંબઇ તેમ જ ઉત્તર દિશામાં સુરત ખાતે આવેલું છે.

શ્રેણી:વલસાડ જિલ્લો
શ્રેણી:ધરમપુર તાલુકો
ખતલવાડા

**ખતલવાડા** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા વલસાડ જિલ્લામાં આવેલા કુલ ૫ (પાંચ) તાલુકાઓ પૈકીના એક અને મહારાષ્ટ્ર રાજ્યને અડીને આવેલા, ગુજરાતના દક્ષિણ દિશામાં સૌથી છેલ્લે આવેલા એવા ઉમરગામ તાલુકામાં આવેલું ગામ છે. ખતલવાડા ગામમાં આંગણવાડી,પ્રાથમિક શાળા,હાઇસ્કૂલ્,પ્રાથમિક આરોગ્ય કેન્દ્ર, દૂધની ડેરી,પંચાયતઘર જેવી સગવડો ઉપલબ્ધ થયેલ છે.

આ ગામથી નજીકનું હવાઇમથક દક્ષિણ દિશામાં મુંબઇ તેમ જ ઉત્તર દિશામાં સુરત ખાતે આવેલું છે.

શ્રેણી:ઉમરગામ તાલુકો
એપ્રિલ ૨

**૨ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૯૨મો(લિપ વર્ષ દરમ્યાન ૯૩મો) દિવસ છે. આ દિવસ પછી વર્ષ પુરું થવામાં ૨૭૩ દિવસ બાકી રહે છે.

## મહત્વની ઘટનાઓ 
* ૧૭૫૫ - કોમોડોર વિલિયમ જેમ્સે ભારતનાં પશ્ચિમ કિનારે,ચાંચિયાઓનાં ગઢ,'સુવર્ણદુર્ગ' (Suvarnadurg) પર કબ્જો કર્યો.
* ૧૯૦૨ - "ઇલેક્ટ્રીક થિએટર", લોસ એન્જલિસ; અમેરિકાનું પ્રથમ સંપૂર્ણ ચલચિત્ર થિએટર શરૂ થયું.
* ૧૯૭૫ - ટોરોન્ટો,કેનેડામાં, 'સી.એન.ટાવર'નું બાંધકામ પુર્ણ થયું. તે ૫૫૩.૩૩ મીટર (૧,૮૧૫.૪ ફિટ)નીં ઉંચાઇ સાથે વિશ્વનું સૌથી ઉંચું બાંધકામ બન્યું.
* ૧૯૮૪ - સ્કોડ્રન લિડર રાકેશ શર્મા (Rakesh Sharma) સોયુઝ ટી-૧૧ (Soyuz T-11) અવકાશ યાનમાં, અવકાશમાં ગયા અને ભારતનાં પ્રથમ અવકાશયાત્રી બન્યા.
* ૨૦૧૧ - ભારત દેશ વતી રમતા ભારતીય ક્રિકેટ સંઘ ક્રિકેટ વિશ્વ કપ ૨૦૧૧ની અંતિમ તથા નિર્ણાયક મેચમાં શ્રીલંકાના ક્રિકેટ સંઘને હરાવી વિશ્વવિજેતા બન્યું.

## જન્મ 
* ૧૬૧૪ - જહાનઆરા; શાહજહાં અને મુમતાઝ મહલની પુત્રી. (અ. સપ્ટેમ્બર ૧૬, ૧૬૮૧)
* ૧૭૮૧ - સ્વામિનારાયણ ભગવાન, (અ. ૧૮૩૦)
* ૧૯૪૨ - રોશન શેઠ, ચલચિત્ર અભિનેતા. (જેમણે પ્રસિદ્ધ ચલચિત્ર "ગાંધી my foot"માં જવાહરલાલ નહેરૂનું પાત્ર ભજવેલું.
*

## અવસાન 
* ૧૮૭૨ – સેમ્યુઅલ મોર્સ, એક તારીય વિદ્યુત ટેલિગ્રાફ સંદેશાની શોધ કરનાર અમેરિકન સંશોધક (જ. ૧૭૯૧)
* ૧૯૬૫ – કૃષ્ણકુમારસિંહ ગોહીલ ભાવનગર રાજ્યના છેલ્લા રાજવી.
* ૧૯૮૮ – પુષ્પાબેન મહેતા, ગુજરાતના સામાજિક કાર્યકર અને રાજકારણી (જ. ૧૯૦૫)

## તહેવારો અને ઉજવણીઓ 
* આંતરરાષ્ટ્રીય બાલ પુસ્તક દિન (International Children's Book Day)
* વિશ્વ સંભાષણ અક્ષમતા જાણકારી દિન  (:en:World Autism Awareness Day)

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:એપ્રિલ
એપ્રિલ ૩

**૩ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૯૩મો(લિપ વર્ષ દરમ્યાન ૯૪મો) દિવસ છે. આ દિવસ પછી વર્ષ પુરું થવામાં ૨૭૨ દિવસ બાકી રહે છે.

## મહત્વની ઘટનાઓ 
* ૧૯૭૩ – ન્યુયોર્ક,અમેરિકામાં, પ્રથમ સેલ ફોન કોલ કરાયો.
* ૧૯૮૪ – સોયુઝ ટી-૧૧ અવકાશયાન દ્વારા રાકેશ શર્માએ અવકાશ તરફ પ્રયાણ કર્યું.

## જન્મ 
* ૧૭૮૧ – સહજાનંદ સ્વામી, સ્વામિનારાયણ સંપ્રદાયના સ્થાપક તથા ઇષ્ટદેવ (અ. ૧૮૩૦)
* ૧૮૭૦ – અમૃતલાલ પઢિયાર, ગુજરાતી ભાષાના લેખક (અ. ૧૯૧૯)
* ૧૮૯૦ – શચીન્દ્રનાથ સાન્યાલ, ભારતીય ક્રાંતિકારી અને હિન્દુસ્તાન રિપબ્લિકન આર્મી (એચઆરએ)ના સહ-સ્થાપક (અ. ૧૯૪૨)
* ૧૯૦૩ – કમલાદેવી ચટ્ટોપાધ્યાય, ભારતીય સમાજ સુધારક, સ્વાતંત્ર્ય સેનાની તથા ભારતીય હસ્તકલાના ક્ષેત્રમાં પુનરુત્થાન લાવનારા ગાંધીવાદી મહિલા (અ. ૧૯૮૮)
* ૧૯૦૩ – મણિબેન પટેલ, ભારતીય સ્વાતંત્ર્ય સેનાની અને સરદાર વલ્લભભાઈ પટેલના પુત્રી (અ. ૧૯૯૦)
* ૧૯૧૪ – જનરલ સામ માણેકશા, ૧૯૭૧ના ભારત-પાકિસ્તાન યુદ્ધ દરમિયાન ભારતીય સેનાના આર્મી સ્ટાફના વડા અને ફિલ્ડ માર્શલના હોદ્દા પર બઢતી મેળવનારા ભારતીય સેનાના પ્રથમ અધિકારી (અ.૨૦૦૮)
* ૧૯૪૩ – દિલીપ ઝવેરી, ગુજરાતી ભાષાના કવિ, અનુવાદક, નાટ્યકાર, સંપાદક અને ચિકિત્સક
* ૧૯૫૮ – જ્યાપ્રદા, ચલચિત્ર અભિનેત્રી.
* ૧૯૬૫ – નાઝિયા હસન, પાકિસ્તાની પોપ ગાયિકા.(અ. ૨૦૦૦).(જેમણે "કુરબાની"નું પ્રસિદ્ધ ગાયન 'આપ જૈસા કોઇ મેરી...' ગાયેલું.)
*
## અવસાન 
* ૧૩૨૫ – નિઝામુદ્દીન ઔલિયા, ચિશ્તી ફિરકાના એક સૂફી સંત (જ. ૧૨૩૮)
* ૧૬૮૦ – છત્રપતિ શિવાજી, પશ્ચિમ ભારતમાં મરાઠા સામ્રાજ્યના સ્થાપક (જ. ૧૬૩૦)
* ૧૯૯૮ – હરકિસન મહેતા, ગુજરાતી લેખક અને ચિત્રલેખા સાપ્તાહિકનાં સંપાદક (જ. ૧૯૨૮)

## તહેવારો અને ઉજવણીઓ 
* 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:એપ્રિલ
કારતક સુદ ૧

**કારતક સુદ ૧**ને ગુજરાતીમાં **કારતક સુદ એકમ** કહેવાય છે, આ દિવસ હિંદુ વૈદિક પંચાગના વિક્રમ સંવત મુજબ વર્ષના પહેલા મહિનાનો પહેલો દિવસ છે, જ્યારે શક સંવત મુજબ વર્ષના આઠમા મહિનાનો પહેલો દિવસ છે. આથી સમગ્ર ભારતીય સંસ્કૃતિમાં આ દિવસ નુતન વર્ષ તરીકે મનાવવામાં આવે છે. 

## તહેવારો અને ઉજવણીઓ
* હિંદુ નવ વર્ષ પ્રારંભ. જેને 'બેસતુ વર્ષ' પણ કહેવામાં આવે છે.
* ગોવર્ધન પુજા, અન્નકુટ.

## મહત્વની ઘટનાઓ 
## જન્મ
## અવસાન
## સંદર્ભ
----

શ્રેણી:પંચાંગ
શ્રેણી:સમય
એપ્રિલ ૪

**૪ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૯૪મો(લિપ વર્ષ દરમ્યાન ૯૫મો) દિવસ છે. આ દિવસ પછી વર્ષ પુરું થવામાં ૨૭૧ દિવસ બાકી રહે છે.

## મહત્વની ઘટનાઓ 
* ૧૮૧૮ - અમેરિકાએ પટ્ટા અને તારા વાળો રાષ્ટ્રધ્વજ અપનાવ્યો.
* ૧૯૦૫ - ભારતમાં, કાંગડા ખીણમાં સવારે ૬:૧૯ વાગ્યે ધરતીકંપ આવ્યો, જેમાં ૨૦,૦૦૦ લોકોએ જીવ ગુમાવ્યો.
* ૧૯૬૮ - એપોલો અભિયાન: નાસા (NASA)એ "એપોલો ૬" નું પ્રક્ષેપણ કર્યું.
* ૧૯૭૩ - ન્યુયોર્કમાં "વર્લ્ડ ટ્રેડ સેન્ટર" અધિકૃત રીતે ખુલ્લું મુકાયું.
* ૧૯૭૫ - બિલ ગેટ્સ અને પોલ એલન દ્વારા ભાગીદારીમાં 'માઇક્રોસોફ્ટ'ની રચના થઇ.
* ૧૯૭૯ - પાકિસ્તાનના પ્રમુખ ઝુલ્ફીકાર અલી ભુટ્ટોને ફાંસી અપાઇ.
* ૧૯૮૩ - અવકાશ યાન "ચેલેન્જરે" પોતાની પ્રથમ અવકાશ યાત્રા કરી.(STS-6).
* 

## જન્મ 
* ૧૯૭૨ - લીસા રે, અભિનેત્રી
* 

## અવસાન 
* ૧૯૨૯ – કાર્લ બેન્ઝ, જર્મન ઓટોમોબાઇલ ઇજનેર.(જ. ૧૮૪૪)
* ૧૯૪૬ – સાગરમલ ગોપા, ભારતીય સ્વાતંત્ર્ય સેનાની અને દેશભક્ત (જ. ૧૯૦૦)
* ૧૯૭૯ – ઝુલ્ફીકાર અલી ભુટ્ટો, પાકિસ્તાનના માજી પ્રમુખ અને વડાપ્રધાન.(જ. ૧૯૨૮)
*

## તહેવારો અને ઉજવણીઓ 
* આંતરરાષ્ટ્રીય જમીની સુરંગ (Landmine) જાગૃતિ અને મદદ દિન. 
* તાઇવાન અને હોંગકોંગ - બાલદિન

## બાહ્ય કડીઓ 
* બી.બી.સી.(BBC): આજનો દિવસ 

----

શ્રેણી:એપ્રિલ
ચૈત્ર સુદ ૯

**ચૈત્ર સુદ ૯**ને ગુજરાતીમાં **ચૈત્ર સુદ નોમ** કે **ચૈત્ર સુદ નવમી** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના છઠ્ઠા મહિનાનો નવમો દિવસ છે, જ્યારે શક સંવત મુજબ વર્ષના પહેલા મહિનાનો નવમો દિવસ છે.

## તહેવારો અને ઉજવણીઓ
* રામનવમી
* સ્વામિનારાયણ જયંતી
* પોરબંદરનાં માધવપુરમાં ઋક્ષ્મણી અને કૃષ્ણના વિવાહનુ સરઘસ નીકળે છે તથા ત્રણ દિવસીય લોકમેળાનું આયોજન થાય છે. જે માધવપુરનો મેળો થી પ્રસિધ્ધ છે.

## મહત્વની ઘટનાઓ  
* 
## જન્મ
* ???? - રામ
* ૧૮૩૭ - સ્વામિનારાયણ ભગવાન
* ૧૮૪૯ - સ્વામી નિત્યાનંદજી, સ્વામિનારાયણ સંપ્રદાય (તા:૨૧/૩/૧૭૯૩)  

## અવસાન
* ૧૬રર - સંત ઈશરદાસજી, ગુજરાત, રાજસ્થાનનાં, 'ઇશરા સો પરમેશ્વરા'થી પ્રસિધ્ધ સંત.

## સંદર્ભ
----

શ્રેણી:પંચાંગ
શ્રેણી:સમય
મેશ્વો નદી

**મેશ્વો નદી** અરવલ્લી જિલ્લામાં આવેલા શામળાજી પાસેથી વહે છે. આ નદી સાબરમતી નદીની ઉપનદી છે. આ નદી પર શામળાજી પાસે મેશ્વો જળાશય યોજનાના નામથી બંધ બાંધવામાં આવ્યો છે.

મેશ્વો નદી અરવલ્લીની પર્વતમાળામાંથી ઉદ્ભવે છે. તે મોડાસા, ભિલોડા, પ્રાંતિજ તાલુકાઓ અને અમદાવાદ અને ખેડા જિલ્લામાંથી વહે છે. ખેડા પછી તે વાત્રક નદીને મળે છે. ૨૦૩ કિમી સુધી મેશ્વો નદી ખારી નદીની સમાંતર વહે છે.

## મેશ્વો નદીના કાંઠા પર આવેલાં ગામો 
ભિલોડા તાલુકાના ૮, મોડાસા તાલુકાના ૧૭ અને અમદાવાદ અને ખેડા જિલ્લાના ૧૨ ગામો મેશ્વો નદીના કાંઠે વસેલા છે.

### કાંઠા પર આવેલાં જાણીતા સ્થળો 
* શામળાજી, પ્રખ્યાત હિંદુ મંદિર
* દેવની મોરી, ઐતિહાસિક સ્થળ

## સંદર્ભ 
શ્રેણી:ગુજરાતની નદીઓ
શ્રેણી:સાબરકાંઠા જિલ્લો
શ્રેણી:અરવલ્લી જિલ્લો
ભાખરી

**ભાખરી** એ ઘઉં ના લોટમાંથી બનતી વાનગી છે. આ વાનગી માટે ઘઉંનો લોટ થોડો કરકરો, જાડો દળેલો હોય છે, તેમાં તેલનું મોણ નાખી, મીઠું (લવણ) નાખી અને કઠણ લોટ બાંધવામાં આવે છે. તેને રોટલી કરતાં થોડી જાડી વણવામાં આવે છે, અને તાપ પર તાવડી કે લોઢીમાં શેકવામાં આવે છે. ભાખરીમાં જાડો (ઘઉંનાં થુલા સહીતનો) લોટ વાપરવાને કારણે તેમાં રેષાનું પ્રમાણ વધુ રહે છે, જે કારણે તે વધુ પૌષ્ટીક ગણાય છે. ગુજરાતી લોકોમાં લગભગ રાત્રી ભોજનમાં આ વાનગીનો સમાવેશ કરાયેલો હોય છે. ભાખરીને શાક, દાળ કે દૂધ સાથે જમવામાં આવે છે.

શ્રેણી:ગુજરાતી વાનગી
શ્રેણી:ગુજરાતી ભોજન
શ્રેણી:વાનગી
શ્રેણી:ભોજન
એપ્રિલ ૫

**૫ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૯૫મો(લિપ વર્ષ દરમ્યાન ૯૬મો) દિવસ છે. આ દિવસ પછી વર્ષ પુરું થવામાં ૨૭૦ દિવસ બાકી રહે છે.

## મહત્વની ઘટનાઓ 
* ૧૭૨૨ - ડચ અન્વેષક 'જેકબ રોગ્ગવીને'(Jacob Roggeveen) ઇસ્ટર ટાપુ (Easter Island) શોધી કાઢ્યો.
* ૧૯૩૦ - અસહકાર આંદોલન દરમિયાન, ગાંધીજીએ પ્રસિધ્ધ દાંડીકુચ કરી અને મીઠાનાં કાનુનનો ભંગ કર્યો.
* ૧૯૫૭ - ભારતમાં, સામ્યવાદીઓ, કેરળમાં પ્રથમ વખત ચુંટાઇ આવ્યા અને 'ઇ.એમ.એસ.નામ્બૂદ્રિપાદ' તેમનાં પ્રથમ મુખ્યમંત્રી બન્યા.
* 

## જન્મ 
* ૧૮૫૬ - બુકર ટી.વોશિંગ્ટન, અમેરીકન કેળવણીકાર, લેખક, વક્તા, અમેરિકન-આફ્રિકન સમુદાય (હબસી) ના પ્રભાવશાળી નેતા. (અ. ૧૯૧૫)
* ૧૯૦૮ - જગજીવન રામ, ભારતીય રાજનેતા (અ. ૧૯૮૬)
* ૧૯૦૯ - 'આલ્બર્ટ આર.બ્રોકોલિ'(Albert R. Broccoli), અમેરિકન ચલચિત્ર (અ. ૧૯૯૬).(જેમ્સ બોન્ડ શ્રેણી).
* ૧૯૧૬ - ગ્રેગરી પેક (Gregory Peck), અમેરિકન ચલચિત્ર અભિનેતા (અ. ૨૦૦૩)
* ૧૯૨૦ - રફિક ઝકરિયા (Rafique Zakaria), ભારતીય લેખક (અ. ૨૦૦૫)
* ૧૯૭૭ - તેજસ્ શિશાગિયા પત્રકાર્ રાજ્કોત્ નો જન્મ દિવસ્

## અવસાન 
* ૨૦૦૭ - લીલા મજમુદાર, બંગાળી સાહિત્યકાર, બંગાળી બાળસાહિત્યકાર. (જ.૧૯૦૮)

## તહેવારો અને ઉજવણીઓ 
## બાહ્ય કડીઓ 
* બી.બી.સી.(BBC): આજનો દિવસ 

----

શ્રેણી:એપ્રિલ
ચૈત્ર સુદ ૧૧

**ચૈત્ર સુદ ૧૧**ને ગુજરાતીમાં **ચૈત્ર સુદ એકાદશી** કે **ચૈત્ર સુદ અગીયારસ** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના છઠ્ઠા મહિનાનો અગીયારમો દિવસ છે, જ્યારે શક સંવત મુજબ વર્ષના પહેલા મહિનાનો અગીયારમો દિવસ છે.

## તહેવારો અને ઉજવણીઓ
* કામદા એકાદશી 
* બાણગંગા તળાવ,અમદાવાદ જિલ્લો, નાં કાઠે આવેલ અત્રેશ્વર મહાદેવનાં મદિરે આજથી (ચૈત્ર સુદ ૧૧ થી ચૈત્ર સુદ ૧૫) પૂનમ સુધીનો મેળો ભરાય છે.
* 
## મહત્વની ઘટનાઓ 
*
## જન્મ
*
## અવસાન
* ૨૦૬૨ - સંત શ્રી ઉપવાસી બાપુ -  દાણીધારની જગ્યા,  તાલુકો કાલાવડ,  જિલ્લો જામનગર,  ગુજરાત.

## સંદર્ભ
----

શ્રેણી:પંચાંગ
શ્રેણી:સમય
શ્રેણી:એકાદશી
આજી નદી

**આજી નદી** ભારત દેશના પશ્ચિમ ભાગમાં આવેલા ગુજરાત રાજ્યની મહત્વની નદી છે. આજી નદી રાજકોટ જિલ્લાના રાજકોટ તાલુકાના લોધિકા ગામ પાસેના ડુંગરામાંથી નીકળી, જામનગર જિલ્લાના જોડિયા તાલુકા નજીક કચ્છના અખાત (અરબી સમુદ્ર)માં ભળી જાય છે.

કુલ ૧૦૨ કિલોમીટર લંબાઇ ધરાવતી આજી નદી રાજકોટ જિલ્લામાં ૬૩ કિલોમીટર અને જામનગર જિલ્લામાં ૪૨ કિલોમીટર જેટલો પ્રવાસ ખેડે છે. રાજકોટ શહેરને પીવાનું પાણી પુરું પાડતી આજી નદી પર ચાર નાના-મોટા બંધ બાંધવામાં આવેલા છે. જે પૈકી મુખ્ય બંધ આજી ડેમ રાજકોટ શહેર પાસે આવેલો છે.

રાજકોટ શહેર મહાનગરપાલિકા દ્વારા આજી નદી જળશુદ્ધીકરણ યોજનાની શરુઆત કરવામાં આવી છે. આ ઉપરાંત રાજકોટ શહેર મહાનગરપાલિકા દ્વારા આજી નદીની આસપાસ પાકા પાળાનું બાંધકામ તેમ જ વૃક્ષોના વાવેતરનું કાર્ય પણ શરુ કરવામાં આવ્યું છે.

## સંદર્ભ 
## બાહ્ય કડી 
* 

શ્રેણી:ગુજરાતની નદીઓ
શ્રેણી:સૌરાષ્ટ્રની નદીઓ
શ્રેણી:રાજકોટ જિલ્લો
શ્રેણી:જામનગર જિલ્લો
શ્રેણી:સૌરાષ્ટ્ર
એપ્રિલ ૬

**૬ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૯૬મો(લિપ વર્ષ દરમ્યાન ૯૭મો) દિવસ છે. આ દિવસ પછી વર્ષ પુરું થવામાં ૨૬૯ દિવસ બાકી રહે છે.

## મહત્વની ઘટનાઓ 
* ૧૮૬૯ - કચકડા (Celluloid)ની પેટન્ટ (એકાધિકાર) લેવામાં આવી .
* ૧૮૯૬ - એથેન્સમાં, રોમન સમ્રાટ દ્વારા પ્રતિબંધિત કરાયા પછી,૧૫૦૦ વર્ષ પછી પ્રથમ અર્વાચિન ઓલિમ્પીક રમતોત્સવનું ઉદ્ઘાટન કરાયું.
* ૧૯૦૯ - 'રોબર્ટ પિયરી' અને 'મેથ્યુ હેન્સન' માન્યતા મુજબ ઉત્તર ધ્રુવ પર પહોંચ્યા.
* ૧૯૧૯ - મહાત્મા ગાંધીજીએ અસહકારનું એલાન આપ્યું.
* ૧૯૩૦ - મહાત્મા ગાંધીજીએ નવસારી જિલ્લાના દાંડી ખાતે મીઠાનો ગાંગડો ઉપાડ્યો અને જાહેર કર્યુ કે:"આ સાથે, હું બ્રિટિશ સામ્રાજ્યનાં પાયા હચમચાવી નાખીશ". અને "મીઠાનો સત્યાગ્રહ" શરૂ કર્યો.
* ૧૯૭૩ - "પાયોનિયર-૧૧" અવકાશયાનનું પ્રક્ષેપણ થયું.
* ૧૯૯૮ - પાકિસ્તાને મધ્યમ દુરીનાં પ્રક્ષેપાત્રનું પરિક્ષણ કર્યું,જે ભારતને લક્ષ્ય બનાવવાની ક્ષમતા ધરાવે છે. 

## જન્મ 
* ૧૮૮૬ - ઓસ્માન અલી ખાન, અસફ જાહ ૭મો, હૈદરાબાદનો છેલ્લો નિઝામ.(અ. ૧૯૬૭)
* ૧૯૦૧ - ચંદ્રવદન મહેતા, ગુજરાતી સાહિત્યકાર. (અ.૧૯૯૧)
* ૧૯૫૬ - દિલિપ વેંગસરકર, ક્રિકેટર.
* ૧૯૬૫ - બીરેન કોઠારી, ગુજરાતી સાહિત્યકાર.

## અવસાન 
* ૧૯૮૯ - પન્નાલાલ પટેલ, લેખક (જન્મ. ૧૯૧૨)

## તહેવારો અને ઉજવણીઓ 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:એપ્રિલ
અહીરપાડા

**અહીરપાડા** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા ડુંગરાળ તેમજ જંગલ વિસ્તાર ધરાવતા ડાંગ જિલ્લાના સુબિર તાલુકામાં આવેલું ગામ છે. આ ગામમાં પ્રાથમિક શાળાની સગવડ પ્રાપ્ય છે. અહીરપાડા ગામમાં ૧૦૦ ટકા આદિવાસી લોકો વસે છે. તેઓ પરસ્પર સામાન્ય વહેવારમાં ડાંગી ભાષા એટલે કે કુકણા બોલીનો ઉપયોગ કરે છે. આ ગામ જંગલોથી ભરપૂર ડુંગરાળ પ્રદેશમાં આવેલું છે.

આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ઉપરાંત અહીંના લોકો જંગલમાંથી મહુડાનાં ફુલ તેમ જ બી, ખાખરાનાં પાન, ટીમરુનાં પાન, સાગનાં બી, કરંજના બી જેવી ગૌણ વનપેદાશો એકઠી કરી તેને વેચીને પણ પોતાનું ગુજરાન ચલાવે છે.

શ્રેણી:સુબિર તાલુકો
મચ્છુ નદી

**મચ્છુ નદી** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર પ્રદેશના મોરબી, સુરેન્દ્રનગર અને રાજકોટ જિલ્લાઓમાં વહેતી મહત્વની નદી છે. ૧૪૧ કિલોમીટર જેટલી લંબાઇ ધરાવતી આ નદી મોટે ભાગે મોરબી જિલ્લામાં પોતાનો પંથ કાપે છે. માર્ગમાં મચ્છુ નદીમાં બેણિયા, મસોરો, આસોઇ, ખારોડિયો, બેટી, લાવરિયો, અંધારી, મહા જેવી નાની નદીઓ ભળી જાય છે. આ નદીનો નિતાર પ્રદેશ (catchment area) લગભગ ૨,૫૧૫ ચોરસ કિલોમીટર જેટલો છે. મચ્છુ નદી જસદણ તાલુકાના દહીંસરા ગામ પાસેથી નીકળી રાજકોટ તાલુકા, વાંકાનેર તાલુકા, મોરબી તાલુકા થઇને અંતે માળિયા (મિ.) તાલુકાના હંજીયાસર ગામ પછી કચ્છના નાના રણમાં મળી જાય છે.

## દંતકથા 
એકવાર મહાદેવજી ક્ષીર સાગરને કિનારે પાર્વતીજીને અગત્યનો ઉપદેશ આપી રહ્યા હતા. એમની નજીકમાં એક મગર થોડા સમય પહેલાં જ એક જીવતા માણસને ગળી જઈ બેઠો હતો. શંકર ભગવાનનો ઉપદેશ સાંભળી કોઇક રીતે મગરના પેટમાંથી આ માણસ બહાર આવ્યો અને જ્ઞાની પુરુષ બન્યો. મગરમચ્છ દ્વારા બીજો જન્મ પામેલ આ માણસ મત્સ્યેન્દ્રનાથ તરીકે ઓળખાયા, જેમણે હઠયોગી તરીકે ખ્યાતિ મેળવી હઠયોગ પ્રદીપિકા નામનો ગ્રંથ પણ લખ્યો હતો. મત્સ્યેન્દ્રનાથના એક ગૌરવશાળી શિષ્ય ગોરખનાથએ ગુરુની પુત્રો પ્રત્યેની વધુ પડતી આસક્તિ હોઇ, બંને પુત્રોને નદીકિનારે મારી નાખ્યા. આ બંને પુત્રોને નદીનાં માછલાંનો અવતાર મળ્યો. આમ મચ્છ અને મત્સ્ય પરથી આ નદી *મચ્છુ* નદી તરીકે ઓળખાવા લાગી.

## સિંચાઇ 
સિંચાઇના હેતુને અનુલક્ષીને ૧૯૬૧ના વર્ષમાં વાંકાનેરની ઉપરવાસમાં, ૨૩ કિલોમીટર જેટલા અંતરે મચ્છુ-૧ બંધનું બાંધકામ શરુ કરવામાં આવ્યું હતું. ત્યારબાદ મોરબી તાલુકામાં જોધપુર નદી ગામ પાસે, (મોરબીથી ૬ કિલોમીટર ઉપરવાસમાં) મચ્છુ-૨ બંધનું કામ શરુ થયું હતું, જે ૧૯૭૨ના વર્ષની આસપાસ પુરું થયું હતું.

## જળ હોનારત 
૧૧ ઓગસ્ટ ૧૯૭૯ ના રોજ ઉપરવાસમાં ભારે વરસાદ થવાથી મચ્છુ-૨ જળબંધમાં પાણીનું સ્તર વધી ગયું હતું અને બપોરે ૩.૩૦ કલાકે મચ્છુ-૨ નો માટીનો પાળો તૂટી ગયો હતો. જેથી ભયંકર જળ હોનારત સર્જાઈ હતી. જેમાં હજારો લોકોનાં મૃત્યુ થયા હતા. મોરબી મચ્છુ-૨ બંધ જળ હોનારતમાં તણાઈને મૃત્યુ પામેલા દિવંગતોની સ્મૃતિમાં રાણી બાગમાં, મણીમંદિરની સામે, એક સ્મૃતિ સ્મારક ઉભુ કરવામાં આવેલ છે. આ ભયંકર જળ હોનારત ઉપર હાર્વર્ડ યુનિવર્સિટીના છાત્રોએ કરેલું સંશોધન પુસ્તક રૂપે પ્રકાશિત થયેલ છે.

## સંદર્ભ
શ્રેણી:ગુજરાતની નદીઓ
શ્રેણી:રાજકોટ જિલ્લો
શ્રેણી:સૌરાષ્ટ્રની નદીઓ
શ્રેણી:મોરબી જિલ્લો
આમથવા

**આમથવા** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા તાપી જિલ્લાના કુલ ૭ (સાત) તાલુકાઓ પૈકીના એક એવા સોનગઢ તાલુકાનું ગામ છે. આમથવા ગામમાં ખાસ કરીને આદિવાસી લોકો વસે છે.  ગામમાં પ્રાથમિક શાળા, આંગણવાડી, પંચાયતઘર, દુધની ડેરી વગેરે સવલતો પ્રાપ્ય છે. ગામના લોકો વ્યવસાયમાં મુખ્યત્વે ખેતી, ખેતમજૂરી, પશુપાલન જેવાં કાર્યો કરે છે.

શ્રેણી:સોનગઢ તાલુકો
પુનાટ

**પુનાટ** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા વલસાડ જિલ્લામાં આવેલા કુલ ૫ (પાંચ) તાલુકાઓ પૈકીના એક એવા ઉમરગામ તાલુકામાં આવેલું  ગામ છે. પુનાટ ગામમાં આંગણવાડી, પ્રાથમિક શાળા, દૂધની ડેરી, પંચાયતઘર જેવી સગવડો ઉપલબ્ધ થયેલ છે.

આ ગામથી નજીકનું હવાઇમથક દક્ષિણ દિશામાં મુંબઇ તેમ જ ઉત્તર દિશામાં સુરત ખાતે આવેલું છે.

શ્રેણી:વલસાડ જિલ્લો
શ્રેણી:ઉમરગામ તાલુકો
અણીયારા (તા. રાજકોટ)

**અણીયારા** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા રાજકોટ તાલુકામાં આવેલું એક ગામ છે. આ ગામ શહેરનાં અગ્નિ ખુણામાં રાજકોટ થી ભાવનગર તરફ જતા રાજ્ય ધોરી માર્ગ ઉપર આવેલું છે. આ ગામમાં પ્રાથમિક શાળા, પંચાયતઘર વગેરે જેવી સગવડો ઉપલબ્ધ થયેલ છે. આ ગામમાં ખેતી અને પશુપાલન મુખ્ય વ્યવસાય છે. ઘઉં, ડાંગર, બાજરો, કપાસ, જીરૂ, મગફળી અને શાકભાજી આ ગામનાં ખેત-ઉત્પાદનો છે. આ ગામ રાજકોટ શહેરથી નજીકમાંજ આવેલું હોવાથી ગામમાં રોજગારની દ્રષ્ટિએ કોઈ બેકાર નથી.

શ્રેણી:રાજકોટ તાલુકો
શ્રેણી:સૌરાષ્ટ્ર
ચૈત્ર સુદ ૧૩

**ચૈત્ર સુદ ૧૩**ને ગુજરાતીમાં **ચૈત્ર સુદ તેરશ** કે **ચૈત્ર સુદ ત્રયોદશી** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના છઠ્ઠા મહિનાનો તેરમો દિવસ છે, જ્યારે શક સંવત મુજબ વર્ષના પહેલા મહિનાનો તેરમો દિવસ છે.

## તહેવારો અને ઉજવણીઓ
* મહાવીર જયંતિ
* મરતોલી,તા:મહેસાણા,માં પ્રસિધ્ધ મા કેશ૨ભવાની (ચેહ૨ માતા)નાં મંદીરે મેળાની શરૂઆત.
* માધવપુર (ઘેડ)માં શ્રીકૃષ્ણ અને રૂક્ષ્મણીજીનો વિવાહ પ્રસંગ સંપન્ન,પાંચ દિવસીય મેળાનીં પૂર્ણાહુતિ.
*

## મહત્વની ઘટનાઓ 
*
## જન્મ
* ૫૪૩ સં.પૂર્વ - મહાવીર સ્વામી,(ઈ.સ.પૂર્વે ૫૯૯) 
*

## અવસાન
*
## સંદર્ભ
----

શ્રેણી:પંચાંગ
શ્રેણી:સમય